URBROJ: 46/2024

Koprivnica, 10.7.2024.

**OBRAZLOŽENJE**

**Prijedloga izvršenja Financijskog plana Agencije za društveno poticanu stanogradnju Grada Koprivnice za razdoblje 1.1.2024.-30.6.2024.**

**Osnovni podaci o ustanovi:**

- Naziv obveznika: Agencija za društveno poticanu stanogradnju Grada Koprivnice

- Poštanski broj i sjedište obveznika: 48 000 Koprivnica

- Adresa sjedišta: Koprivnica, Zrinski trg 1

- Šifra Grada/Općine: 201, Koprivnica

- Broj RKP: 49624

- Matični broj: 02577461

- OIB: 12626426391

- Razina: 000

- Razdjel: 012

- Šifra Djelatnosti prema NKD: 8412, reguliranje djelatnosti subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznoga socijalnoga osiguranja.

- Odgovorna osoba: Martina Alihodžić, Ravnateljica

- Oznaka razdoblja za koje se izvješće podnosi: 1.1.-30.6.2024.

**Sažetak djelokruga rada proračunskog korisnika:**

Grad Koprivnica osnovao je 2009. godine Agenciju za društvenu poticanu stanogradnju, koja se bavi planiranjem i izgradnjom stanova po modelu društveno poticane stanogradnje. Djelatnost Agencije obuhvaća praćenje interesa i potreba građana Grada Koprivnice za kupnju stanova po modelu društveno poticane stanogradnje, planiranje potreba i utvrđivanje prijedloga godišnjih i srednjoročnih planova i dinamike izgradnje stambenih zgrada po modelu društveno poticane stanogradnje, te utvrđivanje veličine, strukture i broja stanova, planiranje lokacija za društveno poticanu stanogradnju u suradnji s nadležnim Gradskim odjelima, naručivanje projektne dokumentacije stambenih zgrada, ugovaranje gradnje stambenih zgrada po modelu društveno poticane stanogradnje, vršenje nadzora gradnje i primopredaju objekata, sklapanje Ugovora o kupoprodaji stanova i praćenje obročne otplate, realiziranje ostalih oblika društveno poticane stanogradnje – uređenja pročelja zgrada, obnovi krovova, izgradnji, dogradnji ili rekonstrukciji zgrada kojima se osigurava novi stambeni prostor.

**Zakonski okvir na kojem se zasniva djelatnost:**

Zakonski okvir unutar kojeg Agencija za društveno poticanu stanogradnju Grada Koprivnice djeluje kao javna ustanova čine zakoni i pravilnici Republike Hrvatske:

* Zakon o društveno poticanoj stanogradnji ( NN 109/01, 82/04, 76/07, 38/09, 86/12, 07/13, 26/15, 57/18, 66/19 i 58/21)
* Zakon o građenju ( NN 153/13, 20/17, 39/19 i 125/19)
* Pravilnik minimalnih tehničkih uvjeta za projektiranje i gradnju stanova iz Programa društveno poticane stanogradnje ( NN 106/04, 25/06 i 121/11)
* Podatak o etalonskoj cijeni građenja ( NN 100/12, 67/19 i 59/20)
* Zakon o radu ( NN 93/14, 127/17 i 98/19)
* Zakon o proračunu ( NN 87/08, 136/12 i 15/15)
* Zakon o fiskalnoj odgovornosti ( NN 111/18)
* Pravilnik o financijskom izvještavanju u proračunskom računovodstvu ( NN 3/15, 135/15, 2/17, 112/18, 126/19 i 145/20)
* Pravilnik o proračunskom računovodstvu i računskom planu ( NN 124/14, 115/15, 3/18, 126/19 i 108/20)
* Pravilnik o polugodišnjem i godišnjem izvještaju o izvršenju proračuna ( NN 24/13, 102/17 i 1/20)

Osim navedenih zakona Agencija obavlja djelatnosti i putem sljedećih akata:

* Propisi jedinice lokalne samouprave
* Odluka o uvjetima i mjerilima za kupnju stanova po Programu društveno poticane stanogradnje na području Grada Koprivnice
* Statut Agencije
* Pravilnik o unutarnjem ustrojstvu i načinu rada Agencije za društveno poticanu stanogradnju Grada Koprivnice

1. **UVOD**

Člankom 86. Zakona o proračunu (NN broj 144/21) propisana je obveza sastavljanja polugodišnjeg izvještaja o izvršenju financijskog plana proračuna za 2024. godinu te njegova podnošenja na usvajanje upravljačkom tijelu do 31. srpnja tekuće godine.

Proračunski korisnici jedinice lokalne i područne (regionalne) samouprave obvezni su polugodišnji izvještaj o izvršenju proračuna izraditi sukladno odredbama Zakona o proračunu i Pravilnika o polugodišnjem i godišnjem izvršenju proračuna i financijskog plana (NN broj 85/23) kojeg je donio ministar financija ( u daljnjem tekstu: Pravilnik).

Člankom 30.Pravilnika, utvrđeno je da polugodišnji izvještaj o izvršenju financijskog plana sadrži:

* Opći dio (Sažetak Računa prihoda i rashoda i Računa financiranja, Račun prihoda i rashoda, Izvještaj o prihodima i rashodima prema ekonomskoj klasifikaciji, Izvještaj o prihodima i rashodima prema izvorima financiranja, Izvještaj o rashodima prema funkcijskoj klasifikaciji, Račun financiranja, Izvještaj računa financiranja prema ekonomskoj klasifikaciji, Izvještaj računa financiranja prema izvorima financiranja)
* Posebni dio (Izvještaj po programskoj klasifikaciji)
* Obrazloženje (Obrazloženje općeg dijela izvještaja o izvršenju financijskog plana)

Podnošenje polugodišnjeg izvještaja o izvršenju financijskog plana proračunskog korisnika propisano je u članku 52.Pravilnika.

1. **OPĆI DIO**

* **Sažetak računa prihoda i rashoda**

U prvom polugodištu 2024. godine iskazani su podaci o planiranim prihodima i primicima te rashodima i izdacima kroz Izvorni (početni) plan, kao i podaci o njihovu ostvarenju u razdoblju od 1.-6. mjeseca 2024. godine s usporednim prikazom ostvarenja u istom periodu protekle godine.

U nastavku slijedi obrazloženje izvršenja prihoda/primitaka i rashoda/izdataka Financijskog plana za razdoblje 1.-6. mjeseca 2024. godine. Podaci o izvršenju se obrazlažu u odnosu na izvorni plan 2024. godine te se daje usporedba s ostvarenjem prihoda i rashoda u prvom polugodištu 2023. godine.

U Tablici 1. prikazuje se pregled ukupno ostvarenih prihoda i primitaka te rashoda i izdataka za razdoblje 1.-6. mjeseca 2024. godine.

Tablica 1. Ostvarenje Financijskog plana u prvom polugodištu 2024. godine prema osnovnoj klasifikaciji

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **PRIHODI UKUPNO** | **29.687,89** | **28.567,00** | **29.737,44** | **100** | **104** |
| 6 PRIHODI POSLOVANJA | 29.687,89 | 28.567,00 | 29.737,44 | 100 | 104 |
| **RASHODI UKUPNO** | **30.082,78** | **273.153,00** | **35.539,57** | **118** | **13** |
| 3 RASHODI POSLOVANJA | 30.082,78 | 272.653,00 | 35.323,57 | 117 | 13 |
| 4 RASHODI ZA NABAVU NEFINANCIJSKE IMOVINE | 0,00 | 500,00 | 216,00 | 0 | 43 |
| **RAZLIKA VIŠAK/MANJAK** | **-394,89** | **-244.586,00** | **-5.802,13** | **1469** | **2** |

|  |  |  |  |  |  |
| --- | --- | --- | --- | --- | --- |
| **PRENESENI VIŠAK/MANJAK IZ PRETHODNE GODINE** | 66.361,00 | 244.586,00 | 244.800,59 | 369 | 100 |
| **UKUPNI PRIHODI I PRENESENI REZULTAT POSLOVANJA** | 96.048,89 | 273.153,00 | 274.538,03 | 286 | 101 |
| **UKUPNO PRENESENI VIŠAK/MANJAK U SLJEDEĆE RAZDOBLJE** | **65.966,11** | **0,00** | **238.998,46** | **362** | **0** |

Ukupni prihodi poslovanja ostvareni su u razdoblju od 1.- 6.mjeseca 2024. godine u iznosu od 29.737,44 eura, a ukupni rashodi poslovanja izvršeni su u iznosu od 35.539,57 eura što iz navedenog proizlazi manjak prihoda u iznosu od 5.802,13 eura. Ukupni prihodi i preneseni rezultat poslovanja iznosi 274.538,03 eura slijedom čega višak prihoda raspoloživ u sljedećem razdoblju iznosi 238.998,46 eura.

Izvornim Financijskim planom za 2024. godinu planirano je korištenje prenesenih neutrošenih sredstava iz prethodnih godina u iznosu od 244.800,59 eura sa uključenim knjiženjem na teret rezultata u izvještajnom razdoblju.

U nastavku slijedi obrazloženje ostvarenja Financijskog plana za razdoblje od 1.-6. mjeseca 2024. godine po pojedinim stavkama prihoda i rashoda plana.

**RAČUN PRIHODA I RASHODA**

* **Prihodi prema ekonomskoj klasifikaciji**

U Tablici broj 2. prikazuje se pregled ostvarenih prihoda u prvom polugodištu 2024. godine s usporednim pokazateljima ostvarenja prihoda u istom razdoblju 2023. godine.

Tablica 2. Ostvarenje prihoda po ekonomskoj klasifikaciji u prvom polugodištu 2024. godine.

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **6 PRIHODI POSLOVANJA** | **29.687,99** | **28.567,00** | **29.737,44** | **100** | **104** |
| **64 Prihodi od imovine** | **5.926,77** | **5.067,00** | **15.560,74** | **263** | **307** |
| 643 Prihodi od kamata na dane zajmove | 5.926,77 |  | 15.560,74 | 263 |  |
| 6432 Prihodi od kamata na dane zajmove neprofitnim organizacijama, građanima i kućanstvima | 5.926,77 |  | 15.560,74 | 263 |  |
| **66 Prihodi od prodaje proizvoda i robe te pruženih usluga** | **7.412,27** | **18.000,00** | **10.750,55** | **145** | **60** |
| 661 Prihodi od prodaje proizvoda i robe | 7.412,27 |  | 10.750,55 | 145 |  |
| 6614 Prihodi od prodaje proizvoda i robe | 0,00 |  | 3.305,12 | 0 |  |
| 6615 Prihodi od pruženih usluga | 7.412,27 |  | 7.445,43 | 100 |  |
| **67 Prihodi iz nadležnog proračuna i od HZZO-a temeljem ugovornih obveza** | **16.265,75** | **5.000,00** | **3.334,02** | **20** | **67** |
| 671 Prihodi iz nadležnog proračuna za financiranje redovne djelatnosti proračunskih korisnika | 16.265,75 |  | 3.334,02 | 20 |  |
| 6711 Prihodi iz nadležnog proračuna za financiranje rashoda poslovanja | 16.265,75 |  | 3.334,02 | 20 |  |
| **68 Kazne, upravne mjere i ostali prihodi** | **83,10** | **500,00** | **92,13** | **111** | **18** |
| 683 Ostali prihodi | 83,10 |  | 92,13 | 111 |  |
| 6831 Ostali prihodi | 83,10 |  | 92,13 | 111 |  |

Iz tablice je vidljivo da su ukupni prihodi Agencije za 2024. godinu planirani u iznosu od 28.567,00 eura, a ostvareni su u iznosu od 29.737,44 eura.

U nastavku slijedi obrazloženje ostvarenja ukupnih prihoda Agencije u razdoblju od 1.-6.mjeseca 2024. godine prema ekonomskoj klasifikaciji.

**PRIHODI POSLOVANJA**

**Prihodi poslovanja planirani su u iznosu 28.567,00 eura, a ostvareni su u iznosu od 29.737,44 eura.**

**U odnosu na isto razdoblje protekle godine izvršenje je približno isto, tj. gotovo 100%.**

U strukturi prihoda poslovanja najznačajniju stavku čine prihodi od kamata, prihodi od prodaje proizvoda i robe te prihodi iz nadležnog proračuna.

U izvještajnom razdoblju pojedine vrste prihoda poslovanja ostvarene su kako slijedi:

* **Prihodi od imovine**

Prihodi od imovine planirani su u iznosu od 5.067,00 eura, a ostvareni u iznosu od 15.560,74 eura te iskazani iznos od 15.560,74 EUR predstavlja prihode od kamata na dane zajmove neprofitnim organizacijama, građanima i kućanstvima odnosno javna sredstva naplaćena od kupaca, fizičkih osoba kroz tzv. III. obrok (šifra 6432) za POS1, POS2, POS3 na lokaciji Lenišće istok i Cvjetna1. S obzirom na isto izvještajno razdoblje prethodne godine neki od kupaca krenuli su u obročnu otplatu iz počeka ili su prijevremeno otplatili preostali zajam što je dovelo do znatnog porasta prihoda od kamata.

* **Prihodi od prodaje proizvoda i robe te pruženih usluga**

Iskazani prihodi odnose se na prihode od pruženih usluga najma poslovnog prostora Zavodu za vještačenje, profesionalnu rehabilitaciju i zapošljavanje osoba sa invaliditetom.

* **Prihodi iz nadležnog proračuna**

Prihodi iz nadležnog proračuna za financiranje rashoda poslovanja u visini 3.334,02 EUR odnose se na sredstva iz proračuna Grada Koprivnice, koja su isplaćena s računa Riznice Grada Koprivnice za plaće i dio materijalno-financijskih rashoda Agencije. S obzirom na isto izvještajno razdoblje protekle godine zabilježen je pad prihoda zbog viška vlastitih sredstava kojima Agencija raspolaže i financira rashode poslovanja.

* **Ostali prihodi**

Iznos od 92,13 EUR odnosi se na subvenciju države za električnu energiju definiranu Uredbom vlade Republike Hrvatske što je 6% godišnjeg plana.

* **Rashodi prema ekonomskoj klasifikaciji**

U nastavku slijedi prikaz izvršenih rashoda u prvom polugodištu 2024. godine s usporednim podacima ostvarenja rashoda u istom razdoblju prethodne godine.

Tablica 3. Izvršenje rashoda po ekonomskoj klasifikaciji u prvom polugodištu 2024. godine

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **3 RASHODI POSLOVANJA** | **30.082,78** | **272.653,00** | **35.323,57** | **117** | **13** |
| **31 Rashodi za zaposlene** | **23.006,39** | **58.042,00** | **26.005,51** | **113** | **45** |
| 311 Plaće (bruto) | 18.451,75 |  | 20.633,90 | 112 |  |
| 3111 Plaće za redovan rad | 18.451,75 |  | 20.633,90 | 112 |  |
| 312 Ostali rashodi za zaposlene | 1.510,14 |  | 1.967,00 | 130 |  |
| 3121 Ostali rashodi za zaposlene | 1.510,14 |  | 1.967,00 | 130 |  |
| 313 Doprinosi na plaće | 3.044,50 |  | 3.404,61 | 112 |  |
| 3132 Doprinosi za obvezno zdravstveno osiguranje | 3.044,50 |  | 3.404,61 | 112 |  |
| **32 Materijalni rashodi** | **7.076,39** | **211.971,00** | **8.185,45** | **116** | **4** |
| 321 Naknade troškova zaposlenima | 1.393,21 |  | 1.056,72 | 76 |  |
| 3211 Službena putovanja | 78,33 |  | 0,00 | 0 |  |
| 3212 Naknade za prijevoz, za rad na terenu i odvojeni život | 624,88 |  | 630,72 | 101 |  |
| 3213 Stručno usavršavanje zaposlenika | 690,00 |  | 426,00 | 62 |  |
| 322 Rashodi za materijal i | 1.290,99 |  | 2.171,20 | 168 |  |
| 3221 Uredski materijal i ostali materijalni rashodi | 22,90 |  | 65,63 | 287 |  |
| 3223 Energija | 1.056,15 |  | 1.035,47 | 98 |  |
| 3224 Materijal i dijelovi za tekuće i investicijsko održavanje | 0,00 |  | 1.070,10 | 0 |  |
| 3225 Sitni inventar i auto gume | 211,94 |  | 0,00 | 0 |  |
| 323 Rashodi za usluge | 3.710,95 |  | 4.409,51 | 119 |  |
| 3231 Usluge telefona, pošte i prijevoza | 133,48 |  | 173,79 | 130 |  |
| 3232 Usluge tekućeg i investicijskog održavanja | 40,00 |  | 40,00 | 100 |  |
| 3233 Usluge promidžbe i informiranja | 316,14 |  | 472,56 | 149 |  |
| 3234 Komunalne usluge | 676,30 |  | 777,23 | 115 |  |
| 3235 Zakupnine i najamnine | 1.256,82 |  | 1.256,82 | 100 |  |
| 3238 Računalne usluge | 1.255,01 |  | 1.655,91 | 132 |  |
| 3239 Ostale usluge | 33,20 |  | 33,20 | 100 |  |
| 329 Ostali nespomenuti rashodi poslovanja | 681,24 |  | 548,02 | 80 |  |
| 3291 Naknade za rad predstavničkih i izvršnih tijela | 505,08 |  | 505,08 | 100 |  |
| 3292 Premije osiguranja | 68,49 |  | 42,94 | 63 |  |
| 3295 Pristojbe i naknade | 107,67 |  | 0,00 | 0 |  |
| **34 Financijski rashodi** | **0,00** | **1.440,00** | **752,06** | **0** | **52** |
| 343 Ostali financijski rashodi | 0,00 |  | 752,06 | 0 |  |
| 3432 Negativne tečajne razlike i razlike zbog primjene valutne klauzule | 0,00 |  | 752,06 | 0 |  |
| **38 Ostali rashodi** | **0,00** | **1.200,00** | **380,55** | **0** | **32** |
| 383 Kazne, penali i naknade štet**e** | 0,00 |  | 380,55 | 0 |  |
| 3831 Naknade šteta pravnim i fizičkim osobama | 0,00 |  | 380,55 | 0 |  |
| **4 Rashodi za nabavu nefinancijske imovine** | **0,00** | **500,00** | **216,00** | **0** | **43** |
| 42 Rashodi za nabavu proizvedene dugotrajne imovine | 0,00 | 500,00 | 216,00 | 0 | 43 |
| 422 Postrojenja i oprema | 0,00 |  | 216,00 | 0 |  |
| 4221 Uredska oprema i namještaj | 0,00 |  | 216,00 | 0 |  |

Iz danog prikaza vidljivo je da su u razdoblju od 1.- 6.mjeseca 2024. godine ukupni rashodi izvršeni u iznosu 35.539,57 eura što je znatno manje s obzirom na izvorni plan 2024. godine. Odstupanje koje je nastalo odnosi se na materijalne rashode gdje su planirana sredstva za izgradnju stanova. Budući da cijene izgradnje stanova i dalje rastu, realizacija nije bila moguća zbog niske etalonske cijene građenja.

U nastavku slijedi obrazloženje izvršenja rashoda u razdoblju od 1. – 6. mjeseca 2024. godine.

**RASHODI POSLOVANJA**

**Rashodi poslovanja planirani su u iznosu 273.153,00 eura, a izvršeni su u iznosu od 35.539,57 eura, što predstavlja 13% od godišnjeg plana, a u odnosu na isto razdoblje prethodne godine veći su za 5.456,79 eura.**

Pojedine vrste rashoda unutar rashoda poslovanja izvršene su kako slijedi:

* **Rashodi za zaposlene**

Rashodi za zaposlene planirani su u iznosu od 58.042,00 eura, a izvršeni u iznosu od 26.005,51 eura. Navedeni rashodi obuhvaćaju plaće (bruto), doprinose na plaće za šest mjeseci te ostale rashode za zaposlene koji su se odnosili na isplaćeni regres sukladno Pravilniku o radu Agencije. U odnosu na isto razdoblje protekle godine ovi rashodi su za 2.999,12 eura zbog rasta plaća zaposlenicima od 1.4.2024. godine za 12%, te zbog isplate regresa i uskrsnice.

* **Materijalni rashodi**

Materijalni rashodi planirani su u iznosu 211.971,00 eura, a izvršeni u iznosu od 8.185,45 eura što je znatno manje s obzirom na godišnji plan zbog prije navedenih razloga. Rashodi se odnose na redovno poslovanje i izvršavanje programskih aktivnosti. Isti su financirani iz vlastitih sredstava u iznosu od 8.080,79 eura, dok je 104,66 eura financirano iz Proračuna Grada Koprivnice.

Pojedine vrste materijalnih rashoda ostvarene su kako slijedi:

**Naknade troškova zaposlenima** izvršene su u iznosu1.056,72 eura, a odnose se na naknade troškova za prijevoz 630,72 eura i stručno usavršavanje zaposlenika 426,00 eura.

**Rashodi za materijal i energiju** izvršeni su u iznosu 2.171,20 eura, od čega se najveći dio izvršenih rashoda odnosi na energiju 1.035,47 eura i na materijal i dijelove za tekuće i investicijsko održavanje 1.070,10 eura koji se odnosi na ugradnju rekuperatora u stanu na lokaciji Cvjetna.

**Rashodi za usluge** izvršeni su u iznosu 4.409,51 eura, a u odnosu na isto razdoblje prošle godine veći su za 698,56 eura. Odnose se na usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, računalne te ostale usluge. Znatno povećanje je na računalnim uslugama zbog jednokratnog plaćanja programa transparentnosti.

**Ostali nespomenuti rashodi poslovanja** izvršeni su u iznosu od 548,02 eura što je za 133,22 eura manje s obzirom na isto razdoblje protekle godine. Rashodi uključuju premiju osiguranja zaposlenika 42,94 eura, naknade za rad predstavničkih i izvršnih tijela 505,08 eura te pristojbe i naknade koje u ovom izvještajnom razdoblju nisu izvršene.

* **Financijski rashodi**

Ovi rashodi planirani su u iznosu od 1.440,00 eura, a izvršeni u iznosu od 752,06 eura što je 52% od godišnjeg plana. Financijski rashodi odnose se na negativne tečajne razlike i razlike zbog primjene valutne klauzule.

Pojedine vrste rashoda unutar financijskih rashoda izvršeni su kako slijedi:

Ostali financijski rashodi su planirani u iznosu od 1.440,00 eura , a odnose se na tečajne razlike koje se javljaju nakon cjelokupne otplate zajma III. obroka tijekom niza godina.

* **Ostali rashodi**

Ova vrsta rashoda planirana je u iznosu od 1.200,00 eura, a izvršena u iznosu od 380,55 eura. Rashodi uključuju kazne, penale i naknade štete.

Izvršenje se odnosi na naknadu štete prema Odluci UV u stanu na lokaciji Cvjetna.

**RASHODI ZA NABAVU NEFINANCIJSKE IMOVINE**

**Rashodi za nabavu nefinancijske imovine planirani su u iznosu od 500,00 eura, a izvršeni u iznosu od 216,00 eura. U istom razdoblju protekle godine nije bilo takvih rashoda.**

**Navedeni rashodi u cijelosti se odnose na rashode za nabavu proizvedene dugotrajne imovine.**

* **Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine ostvareni su u iznosu od 216,00 eura, a odnose se na nabavu dviju uredskih stolica.

**PRIHODI I RASHODI PREMA IZVORIMA FINANCIRANJA**

Tablica 4. Prihodi i rashodi prema izvorima financiranja

|  |  |  |  |  |  |
| --- | --- | --- | --- | --- | --- |
| **OZNAKA I NAZIV IZVORA FINANCIRANJA** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **1 OPĆI PRIHODI I PRIMICI** | **0,00** | **5.000,00** | **3.241,17** | **0** | **65** |
| 11 OPĆI PRIHODI I PRIMICI | 0,00 | 5.000,00 | 3.241,17 | 0 | 65 |
| **2 VLASTITI PRIHODI** | **13.422,14** | **23.567,00** | **26.403,42** | **197** | **112** |
| 21 VLASTITI PRIHODI-PRORAČUNSKI KORISNICI | 13.422,14 | 23.567,00 | 26.403,42 | 197 | 112 |
| 6 PRIHODI OD NEFINANCIJSKE IMOVINE I NAKNADE ŠTETE | **16.265,75** | 0,00 | **92,85** | 1 | 0 |
| 61 PRIHODI OD NEFINANCIJSKE IMOVINE I NAKNADE ŠTETE-GRAD KOPRIVNICA | 11.917,52 | 1.758,00 | 104,66 | 1 | 6 |
| **UKUPNI PRIHODI I PRIMICI** | **29.687,89** | **28.567,00** | **29.737,44** | **100** | **104** |

Iz tablice je vidljivo da su ukupni prihodi i primici po svim izvorima financiranja planirani u iznosu od 28.567,00 eura, a u razdoblju od 1.- 6. mjeseca 2024. godine ostvareni su u iznosu od 29.737,44 što je neznatno uvećanje s obzirom na godišnji plan 2024. godine. U izvještajnom razdoblju najveći udio ima izvor 2- Vlastiti prihodi - koji se odnose na prihode od kamata 15.560,74 eura, prihode od prodaje proizvoda i robe 3.305,12 eura, prihoda od pruženih usluga 7.445,43 eura te ostalih prihoda 92,13 eura koji obuhvaćaju subvenciju države za struju.

Iz izvora 1 - Grad - Opći prihodi i primici izvršeno je 3.241,17 eura, a odnose se na plaće za redovan rad.

**RASHODI I IZDACI PREMA IZVORIMA FINANCIRANJA**

Tablica 5. Rashodi i izdaci prema izvorima financiranja u prvom polugodištu 2024. godine

|  |  |  |  |  |  |
| --- | --- | --- | --- | --- | --- |
| **OZNAKA I NAZIV IZVORA FINANCIRANJA** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **1 OPĆI PRIHODI I PRIMICI** | **0,00** | **3.242,00** | **3.241,17** | **0** | **100** |
| 11 OPĆI PRIHODI I PRIMICI | 0,00 | 3.242,00 | 3.241,17 | 0 | 100 |
| **2 VLASTITI PRIHODI** | **18.165,26** | **268.153,00** | **32.193,74** | **177** | **12** |
| 21 VLASTITI PRIHODI-PRORAČUNSKI KORISNICI | 18.165,26 | 268.153,00 | 32.193,74 | 177 | 12 |
| 6 PRIHODI OD NEFINANCIJSKE IMOVINE I NAKNADE ŠTETE | **11.917,52** | **1.758,00** | **104,66** | **1** | **6** |
| 61 PRIHODI OD NEFINANCIJSKE IMOVINE I NAKNADE ŠTETE-GRAD KOPRIVNICA | 11.917,52 | 1.758,00 | 104,66 | 1 | 6 |
| **UKUPNI RASHODI I IZDACI** | **30.082,78** | **273.153,00** | **35.539,57** | **118** | **13** |

Iz tablice je vidljivo da su ukupni rashodi i izdaci prema svim izvorima financiranja planirani u iznosu od 273.153,00 eura, a u razdoblju od 1.- 6. mjeseca 2024. godine ostvareni su u iznosu od 35.539,57 eura.

U izvještajnom razdoblju prenesen je višak vlastitih prihoda iz prethodnih godina u visini 244.800,59 eura.

**RASHODI PREMA FUNKCIJSKOJ KLASIFIKACIJI**

Tablica 6. Rashodi prema funkcijskoj klasifikaciji

|  |  |  |  |  |  |
| --- | --- | --- | --- | --- | --- |
| **OZNAKA I NAZIV IZVORA FINANCIRANJA** | **izvršenje**  **1.1.-30.6.2023.** | **izvorni plan za 2024.** | **izvršenje**  **1.1.-30.6.2024.** | **indeks**  **4/1** | **Indeks**  **4/2** |
| **06 USLUGE UNAPREĐENJA STANOVANJA I ZAJEDNICE** | **30.082,78** | **273.153,00** | **35.539,57** | **118** | **13** |
| 061 Razvoj stanovanja | 30.082,78 | 273.153,00 | 35.539,57 | 118 | 13 |
| **UKUPNI RASHODI** | **30.082,78** | **273.153,00** | **35.539,57** | **118** | **13** |

Analizom Izvještaja o prihodima/primicima i rashodima/izdacima utvrđeno je da je Agencija na dan 30.6.2024. godine ostvarila poslovni rezultat po kategorijama:

* manjak prihoda poslovanja u 2024. godini 5.802,13 eura
* ukupan manjak prihoda/primitaka u 2024. godini 5.802,13 eura
* preneseni višak prihoda poslovanja iz 2023. godine 244.800,59 eura
* ukupni višak prihoda raspoloživ u sljedećem razdoblju 238.998,46 eura

**POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU FINANCIJSKOG PLANA:**

- izvještaj o stanju potraživanja i dospjelih obaveza te o stanju potencijalnih obaveza po osnovi sudskih sporova

Agencija za društveno poticanu stanogradnju Grada Koprivnice nema niti jedan sudski proces u tijeku koji bi mogao postati obveza ili imovina ustanove.

**Obveze i potraživanja Agencije**

Prema Pravilniku o izvještavanju u proračunskom računovodstvu obvezni su podaci o obvezama evidentiranim s krajem izvještajnog razdoblja.

Agencija sve dospjele obveze podmiruje u skladu sa rokom dospijeća, a na dan 30.6.2024. godine evidentirane su obveze za zaposlene u iznosu 4.436,86 eura, a odnose se na obračunatu plaću za lipanj 2024. godine za dvoje zaposlenika koja je isplaćena u srpnju. Također su evidentirane obveze za materijalne rashode prema dobavljačima u iznosu od 517,75 eura čija obveza plaćanja dospijeva u mjesecu srpnju. Ostale tekuće obveze iskazane su u iznosu od 257.778,66 eura, a odnose se na povrat sredstava III. obroka prema JLS-u i APN-u. Obveze za nabavu zaliha iskazane su u iznosu od 479.464,14 eura i odnose se na povrat sredstava Gradu za zemljište. Stanje sveukupnih obveza na kraju izvještajnog razdoblja iznosi 742.197,41 eura, a sastoje se od obveza za rashode poslovanja 262.733,27 eura i obveza za nabavu nefinancijske imovine 479.464,14 eura.

Financijsku imovinu Agencije čine potraživanja od kupaca za prihode od prodaje proizvoda i robe prema Ugovoru o obročnoj otplati te potraživanja za prihode od pruženih usluga za najam prostora Zavodu za vještačenje, profesionalnu rehabilitaciju i zapošljavanje osoba sa invaliditetom u ukupnom iznosu od 839.203,83 eura.

**Posebni dio Financijskog plana Agencije sastoji se od:**

* **PROGRAM 2003 REDOVNA DJELATNOST POTICANE STANOGRADNJE**

**Aktivnost: A200301 Rashodi za redovan rad**

**Aktivnost: A200302 Rashodi za redovan rad-vlastita sredstva**

Predsjednica Upravnog vijeća Agencije za

društveno poticanu stanogradnju grada Koprivnice:

Aldijana Matić Horvat, dipl.oec