

**OBRAZLOŽENJE PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA TRATINČICA ZA 2024.**

Srpanj, 2024.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić organizira kroz rad 12 jasličkih i 30 vrtićkih skupina tj. sveukupno 42 odgojne skupine. Prostorni kapaciteti u kojima se odvija odgojno-obrazovni rad razmješteni su na devet lokacija u gradu Koprivnici te na 3 u prigradskim naseljima Vinica, Reka i Starigrad.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica trenutno je zaposleno 158 djelatnika.

Rad vrtića odvija se u slijedećim objektima:

Objekt vrtića «Tratinčica», Trg podravskih heroja 7 (6 odgojnih skupina)

Objekt jaslica «Bubamara», Trg podravskih heroja 7 (4 odgojne skupine)

Objekt vrtića «Ivančica», Starčevićeva ul. 41a (3 odgojne skupine)

Objekt jaslica «Bombončić«, Trg podravskih heroja 7 ( 2 odgojne skupine)

Objekt vrtića «Loptica», Ul. Ivana Generalića 4 (6 odgojnih skupina)

Objekt jaslica i vrtića «Zvjezdica», Ul. Franje Mraza 24 (6 odgojnih skupina)

Objekt vrtića i jaslica «Vjeverica», Vinica 67 (4 odgojne skupine)

Objekt vrtića «Pčelica», Opatička ul. 9 (2 odgojne skupine)

Objekt vrtića «Kockica», Trg J. J. Strossmayera 3 (1 odgojna skupina)

Objekt vrtića «Lastavica» Reka, Starogradska 13a ( 1 odgojna skupina)

Objekt jaslica i vrtića „Crvenkapica“ , Trg Žarka Dolinara 12 (4 odgojne skupine)

Objekt jaslica i vrtića «Jabučica» , Krešimirova ulica 30/1, Starigrad (3 odgoje skupine)

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade i podnošenja Godišnjeg i polugodišnjeg izvještaja o izvršenju.

Sadržaj polugodišnjeg izvještaja o izvršenju financijskog plana propisan je Pravilnikom o polugodišnjem i godišnjem izvještaju o izvršenju proračuna (Narodne novine 85/23).

Polugodišnji izvještaj o izvršenju financijskog plana sadrži:

1. **Opći dio**

* Sažetak Računa prihoda i rashoda i Računa financiranja
* Račun prihoda i rashoda
* Račun financiranja

1. **Posebni dio**

* Izvještaj po organizacijskoj klasifikaciji
* Izvještaj po programskoj klasifikaciji

1. **Posebni izvještaji**

* izvještaj o zaduživanju na domaćem i stranom tržištu novca i kapitala
* izvještaj o danim jamstvima i plaćanjima po protestiranim jamstvima

1. **OBRAZLOŽENJE OPĆEG DIJELA FINANCIJSKOG PLANA**

Na 57. sjednici Upravnog vijeća Dječjeg vrtića Tratinčica, održanoj 25.10.2023. usvojen je Financijski plan za 2024. u ukupnom iznosu od 3.539.960,00 €, a I. Izmjenama i dopunama financijskog plana na 71. Sjednici upravnog vijeća predlaže se plan u ukupnom iznosu od 3.862.040,00 €.

**Izvršenje proračuna Dječjeg vrtića Tratinčica za razdoblje 01.01.-30.06.2024. realizirano je kako slijedi:**

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** za 2024. iznose 4.030.170,00 € a ostvareno je 1.981.080,10 € što iznosi 49% planiranog. U istom razdoblju 2023. ostvarenje prihoda poslovanja iznosilo je 1.702.863,64 €.

Na skupini konta **63 pomoći iz inozemstva i od subjekata unutar općeg proračuna** ostvaren je prihod u iznosu od 16.990,00 € što iznosi 44% planiranih sredstava , a odnosi se na pomoći od međunarodnih organizacija, odnosno uplatu sredstva za projekt Erasmus+ (Bridge) što je u skladu s ugovorom o financiranju te na sredstva od Ministarstva za djecu predškolskog uzrasta, darovitu djecu i djecu s teškoćama u razvoju. U istom razdoblju prethodne godine ostvareno je 78.792,68 € što je znatno više, a razlog je provođenje projekta „Za snažniju obitelj“ koji je trajao do rujna 2023.

Na skupini konta **65 Prihodi od upravnih i administrativnih pristojbi, pristojbi po posebnim propisima i naknada** ostvaren je prihod u iznosu od 424.405,15 € i iznosi 56% planiranih sredstava te je gotovo jednak ostvarenom prihodu prošle godine. Prihod se ostvaruje od naplate boravka djece u Vrtiću.

Ostvarenje prihoda na skupini konta **66 Prihodi od prodaje proizvoda i robe te pruženih usluga** iznosi 11.771,98 € što je gotovo identično ostvarenju prihoda u istom razdoblju prethodne godine, a u odnosu na planirano, realizirano je 47% planiranog.

Najznačajnije povećanje ostvarenja prihoda poslovanja tijekom 2024. u odnosu na 2023. bilježi se na skupini konta **67 Prihodi iz nadležnog proračuna** gdje je ostvareno 1.527.912,97 € ili 48% planiranog, a razlog jepovećanje osnovice plaće svih zaposlenika Dječjeg vrtića Tratinčica i povećanja koeficijenata obrazovno odgojnog osoblja. Povećanje je u skladu s Anexom Kolektivnog ugovora i primjenjuje se od plaće za ožujak te povećanja naknade za prehranu u odnosu na prošlu godinu, koje se isplaćuje zaposlenicima od početka godine.

Prihodi na skupini konta **68 Kazne, upravne mjere i ostali prihodi** nisu realizirani u prvom polugodištu 2024.

**Ukupno planirani *rashodi poslovanja* i *rashodi za nabavu nefinancijske imovine*** u 2024. iznose 3.862.040,00 € te su u prvom polugodištu ostvareni u iznosu od 1.952.260,14 € što iznosi 51% ukupno planiranih rashoda. U istom razdoblju prošle godine ostvareni rashodi poslovanja i rashodi za nabavu nefinancijske imovine iznosili su 1.631.654,35 €.

**Rashodi za zaposlene**

Ukupno planirani rashodi za zaposlene (cto 31) za 2024. iznose 2.859.550,00 € a ostvareni su u iznosu od 1.551.313,14 € što čini 54% ukupno planiranih sredstava. U istom razdoblju prošle godine ostvareno je 1.211.314,05 €, a rezultat je povećanja osnovice plaće i naknade za prehranu te ostalih materijalnih prava zaposlenika sukladno Anexu Kolektivnog ugovora koji je stupio na snagu u ožujku 2024.

**Materijalni rashodi**

Ukupno planirani materijalni rashodi (cto.32) iznose 794.870,00 €, a u prvom polugodištu realizirani su ukupnom iznosu od 392.258,29 €, što je 49% planiranog. U istom razdoblju prethodne godine ostvareni su u iznosu od 376.773,96 € .

Najznačajnija razlika u ostvarenju rashoda bilježi se na skupini konta (3211 i 3213) na kojima je u 2023. ostvareno 28.218,34 €, odnosno 15.948,82€ a u istom razdoblju ove godine realizirano je 3.125,26 , odnosno 11.254,02 €. Razlog tako značajnom smanjenju je provođenje projekta Erasmus+ K1 „Budi zdrav!“ financiranog iz sredstava EU institucija, koji je obuhvaćao odlazak na edukacije zaposlenika izvan mjesta stanovanja te je završio krajem prošle godine.

Na kontima skupine 322 rashodi za materijal i energiju u prvom polugodištu 2024. ukupno je realizirano 234.715,36 € što je za 17% više u odnosu na isto razdoblje prethodne godine, a rezultat je povećanje rashoda za namirnice zbog povećanja cijena namirnica kao i higijenskog materijala i materijala za održavanje i čišćenje. Osim navedenog, u 2024. veći su i rashodi za nabavu sitnog inventara zbog opremanja kuhinje u Vrtiću Herešin.

Rashodi za usluge (cto 323) u prvom polugodištu 2024. realizirani su u iznosu od 87.243,36 € što je za 14% više u odnosu na isto razdoblje prethodne godine. Najveće povećanje bilježi se na kontima usluga tekućeg i investicijskog održavanja.

Rashodi za naknade troškova osobama izvan radnog odnosa (cto. 324) u prvom polugodištu 2024. nisu realizirani.

Ostali nespomenuti rashodi poslovanja (cto 329) u prvom polugodištu ostvareni su u iznosu od 5.913,07 € što je gotovo identično realizaciji rashoda u istom razdoblju prethodne godine.

**Financijski rashodi**

Rashodi za bankarske usluge u prvo polugodištu 2024. ostvareni su u iznosu od 26,21 € što iznosi 44% planiranog i veći su u odnosu na prošlu godinu zbog naplate zateznih kamata kojih ranije nije bilo.

**Ostali rashodi**

Ostali rashodi u prvom polugodištu 2024. nisu realizirani.

**Rashodi za nabavu nefinancijske opreme**

**Rashodi za nabavu proizvedene dugotrajne imovine (cto 42)** planirani su u iznosu od 82.560,00 €, aostvareni su u iznosu od 8.662,50 € ili 10% planiranog. Nizak postotak realiziranih rashoda rezultat je nabave dostavnog vozila, računalne opreme, namještaja i klima uređaja za objekt Bubamara koji će biti realizirani u drugom polugodištu 2024.

Planirani **rashodi za dodatna ulaganja na nefinacijskoj imovini (45)** planirani su ukupnom iznosu od 125.000,00 €, a odnose se na građevinske radove na objektu Vinica te rekonstrukciju kupaonica u objektu Zvjezdica, ali u prvom polugodištu 2024 nisu realizirani zbog ugovora s izvođačem radova koji će rekonstrukciju kupaonica u objektu Zvjezdica realizirati tijekom srpnja i kolovoza 2024. Građevinski radovi na objektu Vinica, također su u planu u drugoj polovici 2024.

**Rezultat poslovanja**

Razlika između realiziranih prihoda za razdoblje 01-06/2024 u ukupnom iznosu od 1.981.080,10 € i realiziranih ukupnih rashoda u istom razdoblju od 1.952.260,14€ čini tekući višak u iznosu od 28.819,96€ .

Preneseni rezultat poslovanja iz prethodne godine iznosi -14.632,01€.

1. **Prihodi i rashodi prema izvorima financiranja**

**PRIHODI**

Opći prihodi i primici (izvor 11), financirani od strane osnivača u razdoblju 01-06/2024. ostvareni su u iznosu od 1.460.842,31€ što iznosi 50% ukupno planiranih sredstava na tom izvoru. Povećanje ostvarenja prihoda u odnosu na isto razdoblje prošle godine kada je ostvarenje iznosilo 1.188.119,67€ rezultat je povećanja osnovice plaće i naknade za prehranu te povećanja koeficijenata za odgojno obrazovno osoblje sukladno Anexu Kolektivnog ugovora.

Vlastiti prihodi (izvor 21) u razdoblju 01-06/2024. ostvareni su u iznosu od 11.771,98€ što iznosi 47% i gotovo su identični kao u istom razdoblju prošle godine.

Prihodi za posebne namjene (Izvor 31) u razdoblju 01-06/2024. ostvareni su u iznosu od 424.405,15€ što iznosi 56% ukupno planiranih sredstava na tom izvoru i neznatno su veći u odnosu na isto razdoblje prošle godine.

Prihod za posebne namjene – komunalna naknada (35) nisu realizirani u prvom polugodištu 2024. a planirani su za građevinske radove na objektu Vjeverica.

Prihodi od pomoći unutar općeg proračuna – Grad Koprivnica ( Izvor 41) u prvom polugodištu, ostvaren je u iznosu od 67.070,66€ što iznosi 37% planiranih sredstava i veći je u odnosu na isto razdoblje prethodne godine, a odnosi se na fiskalnu održivost dječjih vrtića financiranu od strane nadležnog Ministarstva.

Prihod od pomoći unutar općeg proračuna (Izvor 42) u razdoblju 01-06/2024. ostvaren je u iznosu od 13.573,20 € što iznosi 51% planiranih sredstava i odnosi se na financiranje materijala za rad s nadarenom djecom i djecom s posebnim potrebama te predškolu financirano od strane Ministarstva, dok je u istom razdoblju prethodne godine, ostvaren u iznosu od 10.015,80 €.

Prihodi od pomoći unutar općeg proračuna – EU projekti – Proračunski korisnici ( Izvor 44) u prvom polugodištu nije realiziran što je u skladu s ugovorom o financiranju Erasmus+ projekta „Budi zdrav!“, a realizacija se očekuje u drugoj polovici godine. Planirana sredstva iznose 8.000,00 € što čini preostalih 20% ugovorenih sredstva koja se isplaćuju nakon završnog izvješća projekta. U istom razdoblju prošle godine, ostvaren je prihod u iznosu od 29.874,40 € ili 80% ugovorenih sredstva po projektu „Budi zdrav!“ koja se isplaćuju prilikom potpisivanja ugovora za Erasmus+ projekt.

Prihodi od pomoći iz EU – Proračunski korisnici ( Izvor 46) u prvom polugodištu, ostvaren je u iznosu od 3.416,80 € što iznosi 85% planiranih sredstava, a odnosi se na financiranje provedbe projekata Erasmus+ (Bridge) te je u skladu s ugovorom projekta.

**RASHODI**

Općim prihodima i primicima (izvor 11) financirani su rashodi za zaposlene, uredski materijal i ostali materijalni rashodi te u prvom polugodištu iznose 1.480.956,00€ što je 54% ukupno planiranih rashoda na tom izvoru za 2024. U istom razdoblju prošle godine ostvareno je 1.194.874,45€ te su ove godine rashodi na tom izvoru veći zbog povećanja osnovice plaće i naknade za prehranu sukladno Anexu Kolektivnog ugovora koji se primjenjuje od ožujka 2024.

Vlastitim prihodima (izvor 21) financirani su rashodi za uredski materijal i ostali materijalni rashodi te materijal i sirovine koji su realizirani u razdoblju 01-06/2024. u iznosu od 11.754,88€ što čini 47% ukupno planiranih sredstava na tom izvoru. U istom razdoblju prošle godine realizirano je 12.227,87€.

Prihodima za posebne namjene (izvor 31) financirani su rashodi poslovanja i rashodi za nabavu nefinancijske imovine koji su u razdoblju 01-06/2024. realizirani u ukupnom iznosu od 355.834,64 što čini 44% ukupno planiranih sredstava na tom izvoru, dok su u istom razdoblju prošle godine realizirani u iznosu od 347.041,26€.

Prihodima za posebne namjene – komunalna naknada (35) planirano je financiranje građevinskih radova na objektu Vjeverica, ali rashodi nisu realizirani u prvom polugodištu 2024.

Pomoćima unutar općeg proračuna – Grad Koprivnica ( izvor 41) financiraju se rashodi za plaće zaposlenika i ostvareni su u prvom polugodištu 2024. u iznosu od 87.460,28€ dok u istom razdoblju prethodne godine, realizirani su u iznosu od 5.005,43€ a odnosili su se na projekt „Za snažniju obitelj“.

Pomoćima unutar općeg proračuna (izvor 42) financiraju se materijalni rashodi za djecu obveznike predškole, darovite djece i djece s posebnim potrebama, a ostvareni su u prvom polugodištu 2024. u ukupnom iznosu od 16.254,34 što je 61% ukupno planiranih sredstava na tom izvoru.

Pomoćima iz EU – Proračunski korisnici (izvor 46) financiraju se materijalni rashodi, rashodi za službena putovanja i stručno osposobljavanje zaposlenika u sklopu projekata Erasmus+ (Bridge) te u prvoj polovici 2024. nisu realizirani.

1. **Rashodi prema funkcijskoj klasifikaciji**

U prvom polugodištu 2024. ostvareni rashodi prema funkcijskoj klasifikaciji iznose 1.952.260,14€ što čini 51% planiranog. U istom razdoblju prošle godine ostvareni su u iznosu od 1.631.654,35€.

1. **POSEBNI IZVJEŠTAJI**

Dječji vrtić Tratinčica nije ostvario zaduživanje na domaćem niti stranom tržištu novca i kapitala te nema izdana jamstva i plaćanja po protestiranim jamstvima.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić