Slika na kojoj se prikazuje logotip

Opis je automatski generiran

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA GRADA KOPRIVNICE ZA 2024. GODINU**

**Sadržaj:**

[OBRAZLOŽENJE OPĆEG DIJELA 2](#_Toc174965476)

[Obrazloženje prihoda i rashoda, primitaka i izdataka 2](#_Toc174965477)

[Prihodi i primici 2](#_Toc174965478)

[Rashodi i izdaci 7](#_Toc174965479)

[Rezultat poslovanja 14](#_Toc174965480)

[Dodaci 15](#_Toc174965481)

[Popis tablica 15](#_Toc174965482)

# OBRAZLOŽENJE OPĆEG DIJELA

## Obrazloženje prihoda i rashoda, primitaka i izdataka

Proračun Grada Koprivnice za 2024. godinu i projekcije za 2025. i 2026. godinu usvojen je na 17. sjednici Gradskog vijeća održanoj 18.12.2023. godine u ukupnom iznosu od 47.209.708,00 EUR („Glasnik Grada Koprivnice“, br. 7/23).

Prve izmjene i dopune Proračuna usvojene su na 19. sjednici Gradskog vijeća održanoj 13.06.2024. godine u ukupnom iznosu od 59.638.164,00 EUR („Glasnik Grada Koprivnice“, br. 6/24).

### Prihodi i primici

Ukupno realizirani konsolidirani prihodi i primici Grada Koprivnice i 12 proračunskih korisnika za prvo polugodište 2024. godine iznosili su 21.881.399,89 EUR. U skladu s očekivanim, Grad Koprivnica u strukturi ostvaruje najveći udio prihoda i primitaka i to ukupno 15.294.770,44 EUR, odnosno 70 posto. Ostatak od 6.586.629,45 EUR čine vlastiti prihodi proračunskih korisnika koji se ostvaruju temeljem obavljanja gospodarske djelatnosti na tržištu, zatim pomoći od ostalih subjekata iz sustava proračuna odnosno inozemstva, prihodi po posebnim propisima te iz donacija.

Tablica 1. Struktura konsolidiranih prihoda i primitaka Grada Koprivnice i 12 proračunskih korisnika

|  |  |  |  |
| --- | --- | --- | --- |
| **Jedinica/Proračunski korisnik** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| Grad Koprivnica | 11.952.866,10 | 15.294.770,44 | 28,0% |
| Dječji vrtić Tratinčica | 480.006,29 | 453.167,13 | -5,6% |
| OŠ ”Antun Nemčić Gostovinski" Koprivnica | 872.990,38 | 1.136.287,35 | 30,2% |
| OŠ ”Braća Radić” Koprivnica | 1.038.303,10 | 1.302.760,33 | 25,5% |
| OŠ “Đuro Ester” Koprivnica | 500.714,28 | 694.366,77 | 38,7% |
| OŠ "Podolice" | 472.317,64 | 822.283,45 | 74,1% |
| COOR Podravsko sunce Koprivnica | 576.004,16 | 670.413,69 | 16,4% |
| Umjetnička škola Fortunat Pintarić Koprivnica | 458.247,26 | 575.306,07 | 25,5% |
| Muzej Grada Koprivnice | 44.203,68 | 40.292,98 | -8,8% |
| Knjižnica i čitaonica „Fran Galović“ Koprivnica | 107.097,84 | 227.171,37 | 112,1% |
| Pučko otvoreno učilište Koprivnica | 139.343,80 | 131.548,17 | -5,6% |
| Javna vatrogasna postrojba Grada Koprivnice | 277.624,18 | 506.628,72 | 82,5% |
| Agencija za poticanu stanogradnju Grada Koprivnice | 13.422,14 | 26.403,42 | 96,7% |
| **UKUPNO KONSOLIDIRANI PRIHODI I PRIMICI** | **16.933.140,85** | **21.881.399,89** | **29,2%** |
| *RAZRED 6* | *16.274.860,59* | *19.976.865,84* | *22,7%* |
| *RAZRED 7* | *607.978,38* | *346.920,00* | *-42,9%* |
| *RAZRED 8* | *50.301,88* | *1.557.614,05* | *2996,5%* |
| ***UKUPNO KONSOLIDIRANI PRIHODI I PRIMICI*** | ***16.933.140,85*** | ***21.881.399,89*** | ***29,22%*** |

**Prihodi poslovanja (razred 6)** u prvom polugodištu 2024. godine ostvareni su u iznosu od 19.976.865,84 EUR, nominalno više za 3.702.005,25 EUR u odnosu na 2023. godinu kada su isti ostvareni u iznosu od 16.274.860,59 EUR što predstavlja rast od 23 posto. Najznačajnija odstupanja na razini podskupine/odjeljka obrazložiti će se u tekstu kako slijedi.

**Prihodi od poreza (skupina** **61)** predstavljaju vrijednosno najznačajniji prihod Grada Koprivnice. Skupina prihoda od poreza naplatila se u iznosu od 9.158.774,86 EUR što predstavlja porast od 34 posto u odnosu na 2023. godinu kada su se prihodi te vrste naplatili u iznosu od 6.827.455,49 EUR. Značajni porast poreznih prihoda posljedica je velikog skoka plaća na području Grada uslijed inflatornih pritisaka koji se bilježe posljednjih godina. Stupanjem na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, br. 22/2024) značajno su se uvećali rashodi za zaposlene u javnim službama što je u najvećoj mjeri utjecalo na toliki porast poreznih prihoda.

Iz navedenog razloga većina odjeljaka koji se odnose na porez i prirez na dohodak (611) bilježe dvoznamenkaste stope raste.

*Podskupina 613* - *Porez na imovinu* je naplaćen za 20 posto manje nego prethodne 2023. godine. Tijekom 2023. godine ostvarenje je bilo 462.942,10 EUR dok se prihod te vrste u 2024. godini naplatio u iznosu od 371.958,39 EUR. Kada govorimo o porezu na javne površine, isti također bilježi pad. Naime, tijekom prvog kvartala 2023. godine su razrezana rješenja za 2022. godinu te su se u tom razdoblju ostvarile i uplate stoga je to uzrok značajnog pada realizacije prihoda te vrste. Što se tiče poreza na promet nekretnina, bilježi se također pad od 19 posto i izvršenje od 345.892,00 EUR što ide u prilog padu prometa nekretnina na području grada u odnosu na prethodnu godinu.

*Podskupina 614 - Porezi na robu i usluge* (gdje ulaze porez na potrošnju te ukinuti porez na ime, odnosno tvrtku) realizirala se u iznosu od 83.173,62 EUR. Odjeljak 6142 (Porez na promet) gdje se evidentira porez na potrošnju bilježi veću realizaciju u odnosu na onu iz 2023. godine. Riječ je o posljedici općenitog porasta cijena roba na koje se obračunava porez na potrošnju. Odjeljak 6145 (Porez na tvrtku), iako ukinut, i dalje bilježi realizaciju. Isključivo je to posljedica ranije provedenih postupaka ovrhe. Porez na tvrtku odnosno naziv bilježi realizaciju od 590,64 EUR.

**Pomoći iz inozemstva i od subjekata unutar općeg proračuna (skupina 63)**

Pomoći iz inozemstva i od subjekata unutar općeg proračuna planirane su u iznosu od 25.156.253,00 EUR dok su se iste ostvarile na razini od 7.046.356,88 EUR što predstavlja realizaciju od 28 posto plana. Značajno odstupanje plana u odnosu na realizaciju posljedica je plana podskupine 638 – pomoći temeljem prijenosa EU sredstava. Kada govorimo o ostvarenju u odnosu na prethodnu godinu, bilježi se rast od 30 posto.

Tablica 2. Ostvarene pomoći po korisnicima

|  |  |  |  |
| --- | --- | --- | --- |
| **Korisnik/Podskupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **63 Pomoći iz inozemstva i od subjekata unutar općeg proračuna** | **5.411.045,31** | **7.046.356,88** | **30,2%** |
| Grad Koprivnica | 1.396.475,83 | 1.671.081,60 | 19,7% |
| Dječji vrtić Tratinčica | 44.055,00 | 16.990,00 | -61,4% |
| OŠ ”Antun Nemčić Gostovinski" Koprivnica | 868.681,96 | 1.107.945,82 | 27,5% |
| OŠ ”Braća Radić” Koprivnica | 1.028.911,40 | 1.288.322,08 | 25,2% |
| OŠ “Đuro Ester” Koprivnica | 483.603,11 | 670.195,69 | 38,6% |
| OŠ "Podolice" | 456.633,00 | 821.916,57 | 80,0% |
| COOR Podravsko sunce Koprivnica | 568.294,23 | 657.536,68 | 15,7% |
| Umjetnička škola Fortunat Pintarić Koprivnica | 423.745,35 | 539.598,54 | 27,3% |
| Muzej Grada Koprivnice | 33.094,89 | 36.107,59 | 9,1% |
| Knjižnica i čitaonica „Fran Galović“ Koprivnica | 89.235,08 | 208.982,42 | 134,2% |
| Pučko otvoreno učilište Koprivnica | 18.315,46 | 27.679,89 | 51,1% |

*Pomoći od inozemnih vlada (Podskupina 631)*

Odjeljak 6311 - Tekuće pomoći od inozemnih vlada prošle godine ne bilježe realizaciju dok se ove godine bilježi uplata od 46.819,88 EUR na ime projekta One Sun. Ostale uplate do visine ostvarenja kao i kapitalna uplata (6312) u iznosu od 764,40 EUR odnosi se na Knjižnicu i čitaonicu Fran Galović.

*Pomoći od međunarodnih organizacija te institucija i tijela EU (Podskupina 632)*

Odjeljak 6321 - Tekuće pomoći od međunarodnih organizacija bilježi realizaciju od 47.437,05 EUR. Prihod je to kojeg ostvaruju proračunski korisnici Pučko otvoreno učilište, Muzej Grada Koprivnice i DV Tratinčica.

Odjeljak 6323 - Tekuće pomoći od institucija i tijela EU su realizirane u iznosu od 114.473,75 EUR što predstavlja pad od 24 posto u odnosu na 2023. godinu kada su iste ostvarene u iznosu od 150.011,33 EUR. Na tom odjeljku bilježe se uplate ino EU projekata Grada Koprivnice u provedbi. Riječ je o uplatama projekata ReVITAlize i Energy efficient and sustainable City of Koprivnica sukladno odobrenim Zahtjevima na nadoknadom sredstava.

Odjeljak 6324 - Kapitalne pomoći od institucija i tijela EU bilježe rast realizacije i izvršenje od 216.648,08 EUR. Riječ je o uplati na ime projekta ReVITAlize koja je pokrila manjkove iz prethodnog razdoblja. Tijekom 2023. godine ostvarila se uplata od 18.241,14 EUR iz projekta Knowledge Well.

*Pomoći proračunu iz drugih proračuna (Podskupina 633)*

Pomoći proračunu iz drugih proračuna bilježi ostvarenje od 486.881,57 EUR što je za 86 posto više u odnosu na 2023. godinu. Prihodi su to koje evidentira isključivo Grad Koprivnica.

Odjeljak 6331 - Tekuće pomoći proračunu iz drugih proračuna i izvanproračunskim korisnicima bilježi značajni rast od 330 posto i realizaciju od 136.958,60 EUR. Posljedica je to ostvarenih uplata za fiskalnu održivost dječjih vrtića koja se ostvaruje od listopada 2023. godine.

Odjeljak 6332 - Kapitalne pomoći proračunu iz drugih proračuna i izvanproračunskim korisnicima bilježi realizaciju od 349.922,97 EUR što je za 52 posto više nego prethodne godine kada su pomoći te vrste ostvarene u iznosu od 229.626,84 EUR. Za sufinanciranje troškova najamnine gimnazije uplaćen je iznos od 195.264,10 EUR, od APN-a 6.550,43 EUR dok je od Ministarstva kulture uplaćen iznos od 148.108,44 EUR.

*Pomoći od izvanproračunskih korisnika (Podskupina 634)*

Pomoći od izvanproračunskih korisnika bilježe pad od 8 posto u odnosu na 2023. godinu i ostvarenje od 159.598,23 EUR.

Riječ je o prihodima koje ostvaruje Grad Koprivnica i to od sljedećih izvanproračunskih korisnika:

* Hrvatske ceste d.o.o. - prihod od 105.213,06 EUR. na ime naknade za ceste,
* Hrvatski zavod za zapošljavanje - prihod od 54.385,17 EUR na ime nacionalnog dijela sufinanciranja u programima javnih radova poslodavcima koji organiziraju i provode opće i društveno koristan rad na korist zajednici te koji je neprofitan i nekonkurentan na tržištu rada,

*Pomoći izravnanja za decentralizirane funkcije (Podskupina 635)*

Pomoći izravnanja za decentralizirane funkcije realizirane su na razini od 97 posto realizacije 2023. godine, a sve sukladno Odluci o bilančnim pravima za 2024. godinu. Uzrok manjem ostvarenju je porast poreznih prihoda stoga pomoći izravnanja do visine bilančnih prava za 2024. godinu se naplaćuju u manjem iznosu. Iste su ostvarene u iznosu od 527.078,97 EUR te se namjenski troše kod korisnika decentraliziranih sredstava.

*Pomoći proračunskim korisnicima iz proračuna koji im nije nadležan (Podskupina 636)*

Pomoći ove vrste planirane su u iznosu od 11.888.144,00 EUR, a izvršene su na razini od 5.306.798,38 EUR što je za 34 posto više nego prethodne godine kada pomoći bilježe ostvarenje od 3.963.948,63 EUR.. Iz tih prihoda financiraju se rashodi za plaće zaposlenika škola na području grada, nabava knjiga za školsku knjižnicu i udžbenika za učenike, provedba školske sheme voća te troškovi stručnih aktiva i natjecanja učenika. Najveći porast bilježi se kod osnovnih škola na području grada na ime isplata rashoda za zaposlene (rast osnovice i materijalnih prava uz knjiženje privremenog dodatka na plaću) iz Centralnog Obračuna Plaća (COP).

*Pomoći temeljem prijenosa EU sredstava ( Podskupina 638)*

Pomoći ove vrste bilježe ostvarenje od 139.792,12 EUR.

Odjeljak 6381 – Tekuće pomoći temeljem prijenosa EU sredstava bilježe realizaciju od 95.429,62 EUR što je za 44 posto manje u odnosu na prethodnu godinu. Na tom kontu bilježe se uplate EU projekata financiranih preko nacionalnih tijela (ESI fond – ODJEK VI, „Za snažniju obitelj“, Volonter penzioner). Kod korisnika uplate bilježe Pučko otvoreno učilište kao i Knjižnica i čitaonica Fran Galović.

Odjeljak 6382 - Kapitalne pomoći temeljem prijenosa EU sredstava bilježe realizaciju od 44.362,50 EUR ( NPOO – Sinagoga, energetska obnova Muzeja).

**Prihodi od imovine (skupina 64)**

Prihodi od imovine ostvareni su u iznosu od 182.420,50 EUR što je za 44 posto više nego prethodne 2023. godine kada se prihod te vrste ostvario u iznosu od 127.024,77 EUR. Najveći rast bilježi se na stavci kamata na oročena sredstva. Također, Grad je ostavio uplatu i 12.595,50 EUR od Podravske banke d.d. na ime isplaćenih dividendi.

Tablica 3. Ostvarenje prihoda od imovine po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **64 Prihod od imovine** | **127.024,77** | **182.420,50** | **43,6%** |
| Grad Koprivnica | 121.098,00 | 166.859,76 | 37,8% |
| Agencija za poticanu stanogradnju Grada Koprivnice | 5.926,77 | 15.560,74 | 162,6% |

**Prihodi od upravnih i administrativnih pristojbi, pristojbi po posebnim propisima i naknada (skupina 65)**

Navedeni prihodi planirani su u iznosu od 5.954.751,00 EUR, a ostvareni su na razini od 2.814.229,19 EUR što predstavlja izvršenje od 47 posto utvrđenog plana.

Najznačajnija skupina prihoda te kategorije su komunalna naknada te komunalni doprinos koji bilježe pad od 19 posto. Razlog velikom padu je na prihodima od komunalnog doprinosa jer se prethodne 2023. godine ostvarila značajna uplata od društva Podravka d.d. na ime izgradnje nove tvornice tjestenine.

Tablica 4. Ostvarenje prihoda od upravnih i administrativnih pristojbi, pristojbi po posebnim propisima i naknada po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **65 Prihodi od upravnih i administrativnih pristojbi, pristojbi po posebnim propisima i naknada** | **3.331.649,10** | **2.814.229,19** | **-15,5%** |
| Grad Koprivnica | 2.811.603,83 | 2.285.076,00 | -18,7% |
| Dječji vrtić Tratinčica | 423.239,83 | 424.405,15 | 0,3% |
| OŠ ”Antun Nemčić Gostovinski" Koprivnica | 2.468,12 | 23.371,03 | 846,9% |
| OŠ ”Braća Radić” Koprivnica | 6.170,92 | 3.723,88 | -39,7% |
| OŠ “Đuro Ester” Koprivnica | 17.021,97 | 24.075,08 | 41,4% |
| OŠ "Podolice" | 15.684,64 | 38,88 | -99,8% |
| COOR Podravsko sunce Koprivnica | 5.667,60 | 5.967,61 | 5,3% |
| Umjetnička škola Fortunat Pintarić Koprivnica | 34.024,09 | 34.997,53 | 2,9% |
| Knjižnica i čitaonica „Fran Galović“ Koprivnica | 15.498,10 | 12.574,03 | -18,9% |
| Pučko otvoreno učilište Koprivnica | 270,00 | 0,00 | 0,0% |

**Ostali prihodi od prodaje proizvoda i robe te pruženih usluga i prihodi od donacija (Skupina 66)**

Ostali prihodi od prodaje proizvoda i robe te pruženih usluga i prihodi od donacija bilježe rast od 52 posto u odnosu na prethodnu 2023. godinu i realizaciju od 664.924,61 EUR. U odnosu na plan bilježi se ostvarenje od 48 posto.

Odjeljak 6614 (Prihod od prodaje proizvoda i robe) bilježi realizaciju od 6.200,61 EUR. Najznačajniji prihod odnosi se na Agenciju za poticanu stanogradnju Grada Koprivnice temeljem najma poslovnog prostora Zavodu za vještačenje, profesionalnu rehabilitaciju i zapošljavanje osoba sa invaliditetom.

Odjeljak 6615 (Prihod od pruženih usluge) bilježi realizaciju od 638.667,41 EUR što je za 48 posto više nego 2023. godine. Riječ je o ostvarenim većim vlastitim prihodima Pučkog otvorenog učilišta zbog povećanog obujma poslovanja na razini svih aktivnosti Učilišta kao i novim ugovorima koje je JVP potpisao sa gospodarskim subjektima.

Što se tiče donacija, iste su realizirane na razini 20.056,59 EUR što je za 224 posto više nego prethodne godine. OŠ Braća Radić bilježi donacije voća od poduzeća Kaufland, OŠ Antun Nemčić Gostovinski je ostvarila namjenske donacije u iznosu od 2.300,00 EUR za financiranje odlaska učenika na Robocup natjecanje u Njemačku (2.000,00 EUR) te za rad s darovitim učenicima (300,00 EUR). Najznačajniju kapitalnu donaciju bilježi COOR Podravsko sunce za nabavu kombi vozila.

Tablica 5. Ostvarenje prihoda od prodaje proizvoda i robe te pruženih usluga, prihodi od donacija te povrati po protestiranim jamstvima po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** | **437.947,03** | **664.924,61** | **51,8%** |
| Dječji vrtić Tratinčica | 12.711,46 | 11.771,98 | -7,4% |
| OŠ ”Antun Nemčić Gostovinski" Koprivnica | 1.840,30 | 4.970,50 | 170,1% |
| OŠ ”Braća Radić” Koprivnica | 3.220,78 | 10.714,37 | 232,7% |
| OŠ “Đuro Ester” Koprivnica | 89,20 | 96,00 | 7,6% |
| OŠ "Podolice" | 0,00 | 328,00 | - |
| COOR Podravsko sunce Koprivnica | 2.042,33 | 6.909,40 | 238,3% |
| Umjetnička škola Fortunat Pintarić Koprivnica | 477,82 | 710,00 | 48,6% |
| Muzej Grada Koprivnice | 11.108,79 | 4.185,39 | -62,3% |
| Knjižnica i čitaonica „Fran Galović“ Koprivnica | 661,56 | 3.991,42 | 503,3% |
| Pučko otvoreno učilište Koprivnica | 120.758,34 | 103.868,28 | -14,0% |
| Javna Vatrogasna postrojba Grada Koprivnice | 277.624,18 | 506.628,72 | 82,5% |
| Agencija za poticanu stanogradnju Grada Koprivnice | 7.412,27 | 10.750,55 | 45,0% |

**Kazne, upravne mjere i ostali prihodi (Skupina 68 )**

Podskupina 681 Kazne i upravne mjere bilježe rast od 114 posto i ostvarenje od 8.862,49 EUR. Porast je posljedica naplate troškova uređenja zapuštene nekretnine od dva gospodarska subjekta u ukupnom iznosu od 5.300,00 EUR.

Podskupina 683 Ostali prihodi bilježi pad od 25 posto i izvršenje od 101.297,31 EUR. Manja naplata posljedica je najvećim dijelom povrata neutrošenih sredstava zajednice sportskih udruga Grada Koprivnice koja se realizirala tijekom 2023. godine.

Tablica 6. Ostvarenje prihoda od kazni, upravnih mjere i ostali prihodi po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **68 Kazne, upravne mjere i ostali prihodi** | **139.738,89** | **110.159,80** | **-21,2%** |
| Grad Koprivnica | 139.655,79 | 110.067,67 | -21,2% |
| Agencija za poticanu stanogradnju Grada Koprivnice | 83,10 | 92,13 | 10,9% |

**PRIHOD OD PRODAJE NEFINANCIJSKE IMOVINE (Razred 7)** u prvom polugodištu 2024. godine ostvareni su u iznosu od 346.920,00 EUR, što je značajno manje u odnosu na 2023. godinu. Kada uspoređujemo prihod sa istim prethodne godine bilježi se značajni pad obzirom da su se tijekom 1. kvartala 2023. godine prodala zemljišta u iznosu od 562.693,84 EUR. Iznos od 1.623,50 EUR ostvarila je i Knjižnica i čitaonica Fran Galović na ime prodanih otpisanih knjiga te mobilne aplikacije mKnjižnica.

Tablica 7. Prihodi od prodaje nefinancijske imovine po korisnicima

|  |  |  |  |
| --- | --- | --- | --- |
| **Korisnik/Skupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| **7 PRIHODI OD PRODAJE NEFINANCIJSKE IMOVINE** | **607.978,38** | **346.920,00** | **-42,9%** |
| Grad Koprivnica | 606.275,28 | 345.296,50 | -43,0% |
| Knjižnica i čitaonica „Fran Galović“ Koprivnica | 1.703,10 | 1.623,50 | -4,7% |

**PRIHOD OD FINANCIJSKE IMOVINE I ZADUŽIVANJA (Razred 8)** realizirao se u iznosu od 1.557.614,05 EUR. U odnosu na prethodnu godinu govorimo o značajnom rastu. Prethodne godine Grad je oročio ukupno 1.500.000,00 EUR dugoročnog depozita koji je dospio u 2024. godini stoga se taj iznos knjižio kao primitak. Ostatak od 57.614,05 EUR odnosi se na ostvarene povrate stipendija kod studenata kod kojih su nastupili uvjeti za povrat iste.

### Rashodi i izdaci

Ukupno realizirani konsolidirani rashodi i izdaci Grada Koprivnice i 12 proračunskih korisnika za prvo polugodište 2024. godinu iznosili su 21.627.529,05 EUR.

Tablica 8. Struktura konsolidiranih rashoda i izdataka Grada Koprivnice i 12 proračunskih korisnika

|  |  |  |  |
| --- | --- | --- | --- |
| **Jedinica/Proračunski korisnik** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| Grad Koprivnica | 6.937.600,88 | 10.839.502,88 | 56,2% |
| Dječji vrtić Tratinčica | 1.631.654,35 | 1.952.260,14 | 19,6% |
| OŠ ”Antun Nemčić Gostovinski" Koprivnica | 1.024.088,90 | 1.361.863,39 | 33,0% |
| OŠ ”Braća Radić” Koprivnica | 1.229.349,05 | 1.581.250,01 | 28,6% |
| OŠ “Đuro Ester” Koprivnica | 673.385,97 | 874.184,95 | 29,8% |
| OŠ "Podolice" | 600.167,29 | 1.047.915,02 | 74,6% |
| COOR Podravsko sunce Koprivnica | 729.415,91 | 938.223,88 | 28,6% |
| Umjetnička škola Fortunat Pintarić Koprivnica | 471.238,47 | 603.406,98 | 28,0% |
| Muzej Grada Koprivnice | 208.413,23 | 221.460,49 | 6,3% |
| Knjižnica i čitaonica „Fran Galović“ Koprivnica | 344.687,87 | 662.807,51 | 92,3% |
| Pučko otvoreno učilište Koprivnica | 273.393,44 | 331.178,68 | 21,1% |
| Javna vatrogasna postrojba Grada Koprivnice | 974.928,68 | 1.177.935,55 | 20,8% |
| Agencija za poticanu stanogradnju Grada Koprivnice | 30.082,78 | 35.539,57 | 18,1% |
| **UKUPNO KONSOLIDIRANI RASHODI I IZDACI** | **15.128.406,82** | **21.627.529,05** | **43,0%** |
| *RAZRED 3* | *13.462.081,82* | *17.823.835,64* | *32,4%* |
| *RAZRED 4* | *767.717,23* | *3.188.605,35* | *315,3%* |
| *RAZRED 5* | *898.607,77* | *615.088,06* | *-31,6%* |
| ***UKUPNO KONSOLIDIRANI RASHODI I IZDACI*** | ***15.128.406,82*** | ***21.627.529,05*** | ***43,0%*** |

**RASHODI POSLOVANJA** **(razred 3)** u 2024. godini ostvareni su u iznosu od 17.823.835,64 EUR što je za 4.361.753,82 EUR više u odnosu na 2023. godinu kada su isti ostvareni u iznosu od 13.462.081,82 EUR. U odnosu na plan, ostvarenje se bilježi indeksom 45.

**Rashodi za zaposlene (Skupina 31)**

Rashodi za zaposlene (311 i 313) realizirani su u većem iznosu u odnosu na prethodnu godinu za 30 posto i to na razini od 9.326.846,96 EUR. Do povećanja je došlo radi sklapanja II. Dodatka kolektivnom ugovoru za službenike u namještenike u upravnim tijelima Grada Koprivnice i korekcije osnovice te povećanja ostalih materijalnih prava. Temeljem novog dodatka, povećane su sve stavke plaća za prekovremeni radi kao i doprinosi za plaće. Stupanjem na snagu Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, br. 22/2024) značajno su se uvećali rashodi za zaposlene u javnim službama. Također, potpisani su novi dodatci kolektivnim ugovorima zaposlenika u kulturi, DV Tratinčica i JVP Grada Koprivnice kojima su se povećala materijalna prava sukladno novim dodacima kolektivnog ugovora, dok su se rashodi za zaposlene u JVP-u Grada Koprivnice uskladili sa novim Pravilnikom o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova.

Što se tiče ostalih rashoda za zaposlene, došlo je do povećanja zbog isplate materijalnih prava koji su po prvi puta uključeni u kolektivni ugovor, a odnose se na naknade za bolest i invalidnost koje su usklađene sa novim Zakonom o inkluzivnom dodatku. Kod korisnika JVP isplaćene su tri otpremnine stoga je i to utjecalo na porast troškova te vrste.

Tablica 9. Rashodi za zaposlene po korisnicima

|  |  |  |  |
| --- | --- | --- | --- |
| **Jedinica/Proračunski korisnik** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| Grad Koprivnica | 899.296,83 | 1.080.471,35 | 20,1% |
| Dječji vrtić Tratinčica | 1.211.314,05 | 1.551.313,14 | 28,1% |
| OŠ ”Antun Nemčić Gostovinski" Koprivnica | 802.471,36 | 1.063.634,37 | 32,5% |
| OŠ ”Braća Radić” Koprivnica | 970.940,52 | 1.232.125,32 | 26,9% |
| OŠ “Đuro Ester” Koprivnica | 492.885,66 | 675.396,11 | 37,0% |
| OŠ "Podolice" | 454.672,02 | 738.511,65 | 62,4% |
| COOR Podravsko sunce Koprivnica | 542.945,66 | 725.939,50 | 33,7% |
| Umjetnička škola Fortunat Pintarić Koprivnica | 395.418,02 | 507.921,18 | 28,5% |
| Muzej Grada Koprivnice | 143.273,51 | 166.737,08 | 16,4% |
| Knjižnica i čitaonica „Fran Galović“ Koprivnica | 227.307,21 | 324.723,24 | 42,9% |
| Pučko otvoreno učilište Koprivnica | 147.519,17 | 175.835,80 | 19,2% |
| Javna vatrogasna postrojba Grada Koprivnice | 865.015,77 | 1.058.232,71 | 22,3% |
| Agencija za poticanu stanogradnju Grada Koprivnice | 23.006,39 | 26.005,51 | 13,0% |
| **31 Rashodi za zaposlene** | **7.176.066,17** | **9.326.846,96** | **30,0%** |

**Materijalni rashodi (Skupina 32)**

Skupina 32 (Materijalni rashodi) bilježi ostvarenje od 5.846.732,62 EUR što predstavlja rast od 29 posto u odnosu na prethodnu godinu i ostvarenje od 45 posto plana.

Tablica 10. Materijalni rashodi po korisnicima

|  |  |  |  |
| --- | --- | --- | --- |
| **Korisnik/Podskupina** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| Grad Koprivnica | 2.741.965,11 | 3.619.841,79 | 32,0% |
| Dječji vrtić Tratinčica | 376.773,96 | 392.258,29 | 4,1% |
| OŠ ”Antun Nemčić Gostovinski" Koprivnica | 218.784,90 | 294.205,32 | 34,5% |
| OŠ ”Braća Radić” Koprivnica | 249.198,58 | 336.930,17 | 35,2% |
| OŠ “Đuro Ester” Koprivnica | 171.178,48 | 197.464,20 | 15,4% |
| OŠ "Podolice" | 140.082,84 | 309.403,37 | 120,9% |
| COOR Podravsko sunce Koprivnica | 186.064,19 | 205.114,39 | 10,2% |
| Umjetnička škola Fortunat Pintarić Koprivnica | 75.205,32 | 95.485,42 | 27,0% |
| Muzej Grada Koprivnice | 48.709,62 | 49.884,83 | 2,4% |
| Knjižnica i čitaonica „Fran Galović“ Koprivnica | 65.447,40 | 71.360,15 | 9,0% |
| Pučko otvoreno učilište Koprivnica | 125.470,75 | 150.023,10 | 19,6% |
| Javna vatrogasna postrojba Grada Koprivnice | 109.587,77 | 116.576,14 | 6,4% |
| Agencija za poticanu stanogradnju Grada Koprivnice | 7.076,39 | 8.185,45 | 15,7% |
| **32 Materijalni rashodi** | **4.515.545,31** | **5.846.732,62** | **29,5%** |

Obzirom da materijalni rashodi predstavljaju značajni udio u ukupnim troškovima, isti će se obrazložiti na razini odjeljka ekonomske klasifikacije.

Što se tiče odjeljka 3211 – Službena putovanja bilježi se ostvarenje od 77.591,06 EUR što je manje u odnosu na prethodnu godinu. Najznačajnije troškove bilježe osnovne škole na području Grada na ime ERASMUS + projekata.

Odjeljak 3213 – Stručno usavršavanje zaposlenika bilježe značajno manju realizaciju u odnosu na 2023. godinu i ostvarenje od 21.722,21 EUR. Najznačajniji trošak od 11.254,02 EUR bilježi DV Tratinčica iako kao korisnik bilježe manju realizaciju u odnosu na 2023. godinu. Rezultat je to završetka projekata „Budi zdrav!“, Erasmus+ (Bridge) i „Za snažniju obitelj“ koji su obuhvaćali edukacije za odgojitelje i stručne suradnike.

Odjeljak 3214 – Ostale nakade troškova zaposlenima bilježe rast i izvršenje od 2.044,83 EUR. Riječ je o kontu gdje se knjiže paušalne naknade za rad od kuće, naknade za loko vožnju itd.

Odjeljak 3221 – Uredski materijal i ostali materijalni rashodi bilježe realizaciju od 145.724,24 EUR što je za 30 posto više nego lani. Porast se bilježi kod gotovo svih korisnika radi većih cijena u novim ugovorima za nabavu fotokopirnog papira i higijenskog materijala.

Odjeljak 3222 – Materijal i sirovine bilježe rast od 29 posto i izvršenje od 491.793,98 EUR. Najveći porast bilježi se kod osnovnih škola radi povećanja cijena namirnica školske kuhinje kao i organiziranja produženog boravka i pripreme dodatnog obroka za djecu koja pohađaju isti.

Odjeljak 3223 - Energija bilježi realizaciju od 333.685,27 EUR što u odnosu na 2023. godinu predstavlja značajni pad od 27 posto. Dok proračunski korisnici bilježe rast na navedenim stavkama, Grad bilježi značajni pad električne energije što je posljedica rekonstrukcije sustava javne rasvjete.

Odjeljak 3224 – Materijal i dijelovi za tekuće i investicijsko ulaganje bilježi rast od 20 posto i izvršenje od 15.344,00 EUR. Više realizirani trošak posljedica je većih nabavki materijala za održavanje društvenih domova.

Odjeljak 3227 - Službena, radna i zaštitna odjeća i obuća bilježe realizaciju od 35.007,54 EUR. Do porasta je došlo radi nabavki radne odjeće kod JVP Grada Koprivnice.

Odjeljak 3231 – Usluge telefona, pošte i prijevoza bilježe realizaciju od 538.906,95 EUR što je za 35 posto više u odnosu na 2023. godinu. Posljedica je to kod Grada porasta troška sufinanciranja prijevoza osoba sa invaliditetom, dok je kod osnovnih škola na području Grada došlo do značajnog porasta troška prijevoza učenika.

Odjeljak 3232 – Usluge tekućeg i investicijskog održavanja bilježe značajno veću realizaciju u odnosu na prethodnu godinu zbog većih troškova unutar aktivnosti „Godišnje održavanje nerazvrstanih cesta“. Posljedica je to provođenja projekta aglomeracije i asfaltiranja cesta na području grada.

Odjeljak 3233 – Usluge promidžbe i informiranja bilježe realizaciju od 76.112,68 EUR što je za 34 posto više nego prethodne godine. Došlo je do značajnog porasta troška tiskovnih medija, zatim, dana su dva sponzorstva u iznosu od 3.000,00 EUR. Također, trošak rezolucije Z koji se plaća Večernjem listu plaćen je u prvoj polovini 2024. godine jednokratno dok se prethodne godine isti podmirivao na rate.

Odjeljak 3234 – Komunalne usluge bilježe realizaciju od 101.316,06 EUR što predstavlja rast od 26 posto u odnosu na 2023. godinu. Trošak je veći ove godine radi većih troškova unutar aktivnosti „Odvoz ostalog otpada“ te „Sanitarno-komunalni poslovi-deratizacija, uklanjanje lešina“.

Odjeljak 3235 – Zakupnine i najamnine bilježe veću realizaciju i trošak od 548.375,92 EUR što je za 18 posto više nego prethodne 2023. godine. Uzrok tomu je veći trošak najamnine gimnazije koja se plaća modelom JPP. Naime, ugovorena je mjesečna najamnina uz korekciju te ugovorene najamnine po utvrđenoj formuli koja koristi podatke indexa potrošačkih cijena i srednjeg tečaja EUR-a, baznog mjeseca i godine- 04/2006 i te podatke tekućeg mjeseca i godine za koji Tehnika SPV d.o.o. ispostavlja račun.

Odjeljak 3236 - Zdravstvene i veterinarske usluge bilježe veću realizaciju u odnosu na 2023. godinu i ostvarenje od 85.972,24 EUR. Uzrok tomu su veći troškovi u sklopu aktivnosti „Veterinarski poslovi-hvatanje, azil“.

Odjeljak 3237 – Intelektualne i osobne usluge bilježe rast od 35 posto i ostvarenje od 194.927,17 EUR. Rast se bilježi unutar aktivnosti „Obilježavanje Praznika rada“ kao i aktivnosti „Poticanje projekata EU“

Odjeljak 3238 – Računalne usluge bilježe realizaciju od 78.574,13 EUR i povećanje od 45 posto u odnosu na 2023. godinu. Potpisima novih godišnjih ugovora za održavanje postojećih računalnih programa, a koji su u velikoj mjeri usklađeni sa stopom inflacije došlo je do porasta troškova te vrste. Također, evidentiran je i trošak održavanja ArcGIS sustava u iznosu od 6.125,00 EUR.

Odjeljak 3239 – Ostale usluge bilježe realizaciju od 225.792,46 EUR što je za 34 posto više u odnosu na 2023. godinu. Do rasta je došlo zbog većih troškova organizacija gradskih manifestacija (Koprivnička zima i ostale manifestacije u organizaciji ureda).

Podskupina 324 - Naknade troškova osobama izvan radnog odnosa bilježe značajni rast i izvršenje od 19.456,72 EUR. Osnovna škola Antun Nemčić Gostovinski je isplatila troškove putovanja i dnevnica per diem za dvanaest učenika uključenih u Erasmus projekte u Italiji i Španjolskoj.

Odjeljak 3291 – Naknade za rad predstavničkih i izvršnih tijela, povjerenstva i slično bilježe rast od 29 posto i ostvarenje od 18.139,94 EUR. Tijekom 2023. godine naknade za rad mjesnih odbora nisu isplaćene u prvom polugodištu radi prikupljanja sve potrebne dokumentacije, dok su u 2024. godini isplaćene u iznosu od 4.109,84 EUR.

Odjeljak 3292 – Premije osiguranja bilježe pad i realizaciju od 30.490,53 EUR. Do pada je došlo samo radi promjene knjiženja, naime, JVP Grada Koprivnice je greškom trošak sistematskih pregleda knjižio na ovom kontu umjesto 3236 gdje su naknadno i proknjiženi.

Odjeljak 3293 – Reprezentacija bilježi realizaciju od 21.489,61 EUR, što je za 33 posto više u odnosu na prethodnu godinu. Razlog tomu su veći troškovi unutar redovne aktivnosti Službe ureda gradonačelnika.

Odjeljak 3294 – Članarine i norme bilježe realizaciju od 10.346,23 EUR što je za 21 posto manje u odnosu na 2023. godinu. Do smanjenja u odnosu na prethodnu godinu došlo je radi plaćanja članarine organizaciji Polis u travnju 2023. godine u iznosu od 3.638,25 EUR koja ove godine nije plaćena u navedenom periodu. Također, prethodne godine je plaćena jedna kvartalan rata za članarinu Udruzi Gradova manje, ista je ove godine teretila Proračun u srpnju.

Odjeljak 3295 – Pristojbe naknade bilježe ne bilježe značajno odstupanje u odnosu na prethodnu godinu.

Odjeljak 3296 – Troškovi sudskih postupaka prethodne godine je imao realizaciju od 794,17 EUR što predstavlja 25 posto prošlogodišnje realizacije kada je plaćen trošak parničkog postupka Pz-608/2023-2.

Odjeljak 3299 – Ostali nespomenuti rashodi poslovanja realizirani su u 100.287,47 EUR što je u odnosu na prethodnu 2023. godinu više za 64 posto. Najveći porast bilježi OŠ Đuro Ester (23.122,31 EUR) zbog isplata individualnih potpora za provedbu projekta Erasmus + kojih u istom razdoblju 2023. godine nije bilo.

**Financijski rashodi (Skupina 34)**

Financijski rashodi realizirali su se za 52 posto više nego prethodne 2023. godine, na razini od 93.488,49 EUR.

Odjeljak 3423 (Kamate za primljene kredite i zajmove od kreditnih i ostalih financijskih institucija izvan javnog sektora) bilježi rast od 45 posto u odnosu na 2023. godinu i realizaciju od 61.491,83 EUR. Posljedica je to dospijeća kredita za izgradnju OŠ Podolice kao i za rekonstrukciju sustava javne rasvjete te plaćanja redovnih kamata na kredit. Ostale kamate vezane su uz 2 kredita koje Grad ima ugovoreno kod ERSTE banke te su realizirane sukladno otplatnom planu.

Odjeljak 3433 (Zatezne kamate) bilježi realizaciju od 688,19 EUR što je na razini od 9 posto prošlogodišnje realizacije. Do velikog pada je došlo jer su se tijekom 2023. godine platile značajne zatezne kamate na ime spora oko povrata komunalnog doprinosa (Pz-608/2023-2).

Odjeljak 3434 (Ostali nespomenuti financijski rashodi) bilježi značajni rast i realizaciju od 20.208,98 EUR. Do rasta troškova je došlo zbog isplata na ime dugova proisteklih iz ošasne imovine.

**Subvencije (Skupina 35)**

Subvencije su se izvršile na razini od 100 posto utvrđenog plana, riječ je o realizaciji od 104.165,55 EUR. Posljedica je to nešto više isplaćenih sredstava GKP "Komunalac" d.o.o..

Tablica 11. Subvencije prema aktivnosti u proračunu

|  |  |  |  |
| --- | --- | --- | --- |
| **Aktivnost u proračunu** | **Ostvarenje I. - VI. 2023.g** | **Ostvarenje I. - VI. 2024.g** | **%** |
| Sufinanciranje-Razvojna agencija Sjever-DAN | 53.089,12 | 53.090,00 | 0,0% |
| Sufinanciranje-Regionalna energetska agencija Sjever | 20.000,00 | 20.000,00 | 0,0% |
| GKP "Komunalac" d.o.o. | 7.737,22 | 15.366,26 | 98,6% |
| "ENTER KOPRIVNICA" d.o.o. | 13.250,00 | 13.250,00 | 0,0% |
| Subvencije poljoprivrednicima i poduzetnicima | 973,75 | 1.659,29 | 70,4% |
| Veterinarski poslovi-mikročipiranje | 912,00 | 800,00 | -12,3% |
| **35 Subvencije** | **95.962,09** | **104.165,55** | **8,5%** |

**Pomoći dane u inozemstvo i unutar općeg proračuna (Skupina 36)**

Što se tiče pomoći – skupina 36, iste su realizirane u iznosu od 206.266,02 EUR što je u odnosu na 2023. godinu rast od 281 posto kada su iste realizirane u iznosu od 54.169,14 EUR. Do veće realizacije je došlo radi izvršenih isplata projektnom partneru u sklopu projekta ReVITAlize.

**Naknade građanima i kućanstvima na temelju osiguranja i druge naknade (Skupina 37)**

Skupina 37 – Naknade građanima i kućanstvima na temelju osiguranja i druge naknade bilježe rast od 43,2 posto i realizaciju od 495.825,19 EUR. Porast je posljedica većih isplata unutar svih aktivnosti, a posebno „Naknade za troškove stanovanja“, „Darivanja osoba s invaliditetom“, „Pomoć za podmirenje troškova djeteta za pohađanje dječjeg vrtića DV "Tratinčica", „Veterinarski poslovi-hvatanje, azil“ i „Sufinanciranje cijene smještaja djece kod dadilja“.

**Ostali rashodi (Skupina 38)**

Ostali rashodi realizirani su u iznosu od 1.750.510,81 EUR što je za 44 posto više nego prethodne 2023. godine. U odnosu na plan riječ je o ostvarenju od 39 posto plana.

Odjeljak 3811 (Tekuće donacije u novcu) bilježi rast od 50 posto i realizaciju od 1.487.314,65 EUR. Najveći rast bilježi se unutar Programa „Poticanje amaterskog sporta i rekreacije“ , tj. isplata Zajednici sportskih udruga Grada Koprivnice te unutar aktivnosti „Darivanje umirovljenika“

Odjeljak 3812 (Tekuće donacije u naravi) bilježe rast od 69 posto i realizaciju od 80.688,11 EUR. Uzrok tomu su veće isplate unutar aktivnosti „Pomoć za podmirenje troškova djeteta za pohađanje dječjeg vrtića i boravka kod dadilja“.

Odjeljak 3821 (Kapitalne donacije neprofitnim organizacijama) bilježi rast od 20 posto i realizaciju od 38.500,00 EUR većih isplata unutar aktivnosti „Sufinanciranje programa Vatrogasne zajednice“.

Odjeljak 3831 (Naknade šteta pravnim i fizičkim osobama) tijekom 2024. godine bilježi realizaciju od 380,55 EUR. Riječ je o isplati Agencije za poticanu stanogradnju Grada Koprivnice stanaru uslijed nastale štete.

Odjeljak 3861 (Kapitalne pomoći kreditnim i ostalim financijskim institucijama te trgovačkim društvima u javnom sektoru) realiziran je u iznosu od 143.627,50 što je za 2 posto više u odnosu na 2023. godinu kada je isti realiziran u iznosu od 140.571,99 EUR. Tu se knjiže isplaćene kapitalne pomoći GKP „Komunalac“ na ime transfera za izgradnju sportske dvorane OŠ Đuro Ester te za nabavku komunalne opreme i vozila kao redovne aktivnosti koje GKP Komunalac provodi.

**RASHODI ZA NABAVU NEFINANCIJSKE IMOVINE (Razred 4)** u prvom polugodištu 2024. godine ostvareni su u iznosu od 3.188.605,35 EUR što je za 315 posto više nego prethodne godine kada su rashodi te vrste utvrđeni u iznosu od 737.717,23 EUR.

Odjeljak 4111 – Zemljište bilježi veću realizaciju i izvršenje od 175.124,97 EUR. Najznačajniji trošak odnosi se na kupnju zemljišta u svrhu izgradnje DV na Bajeru te spojne ceste Peteranec – Herešin.

Odjeljak 4212 – Poslovni objekti bilježi realizaciju od 249.233,36 EUR što predstavlja za 529 posto veću realizaciju u odnosu na onu iz 2023. godine kada je ista iznosila 39.651,98 EUR. Najznačajnija stavka odnosi se na trošak izgradnje DV Herešin kao i na trošak projektiranja DV Bajer.

Odjeljak 4213 – Ceste bilježe realizaciju od 352.967,47 EUR. Najznačajniji trošak odnosi se na izgradnju prometnice u poslovnoj zoni Radnička kao i prometnice u stambenoj zoni Cerine.

Odjeljak 4214 – Ostali građevinski objekti bilježe realizaciju od 2.023.383,44 EUR što je osjetno više u odnosu na 2023. godinu kada su troškovi te vrste bili 367.559,65 EUR. Najznačajnije stavke odnose se na trošak rekonstrukcije sustava javne rasvjete kao i na sanaciju Sinagoge.

Podskupina 422 – Postrojenja i oprema bilježe realizaciju od 45.982,05 EUR, točnije 56 posto realizacije iz 2023. godine od 81.698,45 EUR.

Odjeljak 4221 – Uredska oprema i namještaj bilježe realizaciju od 20.355,56 EUR, što je za 744 posto više nego 2023. godine. Najznačajniji pojedinačni trošak bilježi OŠ „Braća Radić“ koji je nabavio kompletni namještaj za ured računovodstvene referentice, ormare za ured tajnice, učionice informatike RN i PN te kompletni namještaj za učionicu vjeronauka.

Odjeljak 4223 – Oprema za održavanje i zaštitu ove godine bilježi realizaciju od 80 posto prošlogodišnje i izvršenje od 7.819,26 EUR. Najznačajniji trošak bilježi COOR Podravsko sunce radi nabavki 6 klima uređaja.

Odjeljak 4226 – Sportska i glazbena oprema ove godine ne bilježi realizaciju dok je ista prethodne iznosila 1.983,81 EUR kada je nabavljena glazbena oprema za školski bend osnovne škole „Braća Radić“.

Odjeljak 4227 – Uređaji, strojevi i oprema za ostale namjene ove godine bilježi značajno manju realizaciju u iznosu od 17.419,73 EUR dok je izvršenje prethodne godine bilo 67.002,51 EUR kada su se nabavili senzori za praćenje mikroklimatskih uvjeta. Ove godine nabavljena je oprema za kuhinje za DV Tratinčica i OŠ „Antun Nemčić Gostovinski“.

Odjeljak 4231 – Prijevozna sredstva u cestovnom prometu ove godine bilježi realizaciju od 212.212,00 EUR dok je ista prethodne godine evidentirana u iznosu od 25.914,13 EUR kod DV Tratinčica, a odnosi se na nabavku dostavnog vozila. Ove godine Knjižnica i čitaonica Fran Galović je knjižila trošak nadogradnje bibliobusa.

Odjeljak 4241 – Knjige bilježe rast od 10 posto i realizaciju od 53.311,84 EUR. Trošak je to kojeg bilježi Knjižnica i čitaonica Fran Galović u najvećem dijelu (52.741,81 EUR), dok se ostatak od 570,03 EUR odnosi na nabavke knjiga COOR-a, OŠ Braća Radić i OŠ Đuro Ester.

Odjeljak 4262 – Ulaganja u računalne programe bilježi realizaciju od 7.388,80 EUR što je ostvarenje od 23 posto prošlogodišnje kada je ista iznosila 32.144,15 EUR. Najznačajniji trošak evidentiran je radi nabavke programa potrebnog za prikaz svih isplata iz proračuna, tj. za transparentnost proračuna.

Odjeljak 4263 – Umjetnička, literalna i znanstvena djela bilježe realizaciju od 22.499,84 EUR. Riječ je o troškovima izrade PPUG.

Odjeljak 4312 – Pohranjene knjige, umjetnička djela i slične vrijednosti prethodne godine ne bilježe realizaciju dok ove godine ista iznosi 27 EUR. Trošak je to Muzeja Grada Koprivnice.

Podskupina 451 – Dodatna ulaganja na građevinskim objektima bilježe realizaciju od 43.391,83 EUR. Trošak u iznosu od 41.410,30 EUR knjižen je kod Grada Koprivnice i odnosi se na dovršetak investicije postavljanja sunčanih elektrana za zgrade škola, koncept, idejno rješenje i geotehnički elaborat za obnovu kuće Malančec kao i elaborat za tehničko rješenje za zaštitu i osiguranje stabilnosti zida za zgradu Esterova 19. Osnovna škola Braća Radić knjižila je 1.981,53 EUR troška priključka na elektroenergetsku distribuciju.

Tablica 122. Rashodi za nabavu nefinancijske imovine po korisnicima i aktivnostima

|  |  |
| --- | --- |
| **Aktivnost u proračunu** | **Ostvarenje I. - VI. 2024.g** |
| **Grad Koprivnica** | **2.876.437,96** |
| Rekonstrukcija sustava javne rasvjete | 1.519.393,25 |
| Izgradnja i rekonstrukcija prometnica, staza, parkirališta, javne rasvjete i oborinske odvodnje | 559.695,39 |
| Sanacija Sinagoge | 333.782,62 |
| Projektiranje i izgradnja dječjeg vrtića u naselju Herešin | 133.118,98 |
| Projektiranje i izgradnja dječjeg vrtića Bajer | 83.048,13 |
| Postrojenje za sortiranje odvojeno prikupljenog otpada Sortirnica Herešin | 56.882,13 |
| Kapitalni rashodi | 55.741,50 |
| Dogradnja OŠ "Braća Radić" | 33.066,25 |
| One Sun Connecting North and South | 30.272,80 |
| Izgradnja dječjih igrališta i sportsko - rekreacijskih sadržaja | 17.918,49 |
| Ostali prostorni planovi | 15.346,08 |
| Rekonstrukcija objekata | 8.247,50 |
| Zaštita kulturne baštine | 8.062,50 |
| Kapitalna ulaganja u opremu i računalne programe | 7.776,30 |
| PPU I GUP | 7.153,76 |
| Kapitalna ulaganja u opremu | 2.946,50 |
| Održavanje ostalih objekata | 2.890,00 |
| Rashodi redovnog rada Ureda | 1.095,78 |
| **DJEČJI VRTIĆ "TRATINČICA" KOPRIVNICA** | **8.662,50** |
| Unapređenje standarda -vlastiti prihodi | 8.662,50 |
| **OSNOVNA ŠKOLA "ANTUN NEMČIĆ GOSTOVINSKI"** | **4.023,70** |
| Decentralizirane funkcije osnovnog školstva -OŠ "Antun Nemčić Gostovinski" | 4.023,70 |
| **OSNOVNA ŠKOLA "BRAĆA RADIĆ"** | **11.617,49** |
| Decentralizirane funkcije osnovnog školstva -OŠ "Braća Radić" | 9.168,75 |
| Redovna djelatnost osnovnih škola | 1.981,53 |
| Unapređenje standarda u školama-izvor vlastiti prihodi | 467,21 |
| **OSNOVNA ŠKOLA "ĐURO ESTER"** | **1.324,64** |
| EU projekti | 1.302,50 |
| Decentralizirane funkcije osnovnog školstva -OŠ "Đuro Ester" | 22,14 |
| **CENTAR ZA ODGOJ, OBRAZOVANJE I REHABILITACIJU PODRAVSKO SUNCE KOPRIVNICA** | **6.895,64** |
| Decentralizirane funkcije osnovnog školstva - COOR " Podravsko sunce" | 6.895,64 |
| **MUZEJ GRADA KOPRIVNICE** | **4.715,70** |
| Redovna muzejska djelatnost | 4.596,70 |
| Muzejska djelatnost-izvor vlastita i ostala sredstva | 119,00 |
| **KNJIŽNICA I ČITAONICA "FRAN GALOVIĆ" KOPRIVNICA** | **266.652,55** |
| NABAVA BIBLIOBUSA | 213.170,75 |
| Redovna knjižnična djelatnost - 10 KNJIŽNICA I ČITAONICA "FRAN GALOVIĆ" | 44.139,68 |
| BIBLIOBUSNA KNJIŽNIČNA DJELATNOST - 10 KNJIŽNICA I ČITAONICA "FRAN GALOVIĆ" | 7.949,46 |
| Književno - nakladnička djelatnost - BIBLIOBUS | 717,66 |
| NABAVA OPREME - 10 KNJIŽNICA I ČITAONICA "FRAN GALOVIĆ" | 675,00 |
| **PUČKO OTVORENO UČILIŠTE KOPRIVNICA** | **4.976,42** |
| Filmska djelatnost - 08 PUČKO OTVORENO UČILIŠTE | 3.954,00 |
| Andragoška djelatnost | 1.022,42 |
| **JAVNA VATROGASNA POSTROJBA GRADA KOPRIVNICE** | **3.082,75** |
| Sufinanciranje programa JVP-Vlastita sredstva (ostala) | 3.082,75 |
| **AGENCIJA ZA POTICANU STANOGRADNJU** | **216,00** |
| Rashodi za redovan rad-vlastita sredstva | 216,00 |
| **Ukupni zbroj** | **3.188.605,35** |

**IZDACI ZA FINANCIJSKU IMOVINU I OTPLATE ZAJMOVA (Razred 5)** u prvom polugodištu 2024. godine ostvareni su u iznosu od 615.088,06 EUR, za 32 posto manje u odnosu na 2023. godinu. Isplate studentskih stipendija su se ostvarile na manjoj razini u odnosu na prethodnu godinu za 16 posto. Razlog tomu je isplata zaostataka zadnjeg kvartala 2022. godine početkom 2023. godine.

Odjeljak 5181 – Izdaci za depozite u kreditnim i ostalim financijskim institucijama – tuzemni ne bilježe ove godine realizaciju do je ista prethodne utvrđena u iznosu od 500.000,00 EUR. Riječ je o sklopljenom ugovoru o nenamjenskom oročenom depozitu u iznosu od 500.000,00 EUR koji je dospio 31.03.2024. godine.

Što se tiče odjeljka 5443 - Otplata glavnice primljenih kredita od tuzemnih kreditnih institucija izvan javnog sektora realizirao se na razini od 440.776,24 EUR. Iznos predstavlja otplate rata dugoročnih kredita koje grad ima u korištenju, a sve sukladno dospijećima.

Za spomenuti je samo knjiženje povrata u 2023. godini od 2,66 EUR što predstavlja otplatu glavnice primljenih zajmova od državnog proračuna (što na temelju godišnjeg povrata što na temelju odgođenih obveza) koji je odobren kao mjera poboljšanja likvidnosti jedinicama lokalne i regionalne samouprave uslijed pandemije SARS CoV -2 virusa. Navedeni povrat realizirao se sukladno obavijestima FINA-e o stanju Kartica korisnika zajma za odgođena plaćanja.

## Rezultat poslovanja

Sukladno članku 21., stavku 1. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/23) obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži prikaz manjka odnosno viška proračuna jedinica lokalne i područne (regionalne) samouprave.

Grad Koprivnica je Odlukom o sukcesivnom trošenju viška i višegodišnjem planu uravnoteženja („GGK“, br. 7/2023) sredstva prihodovana iz cijene sakupljanja, odvoza i zbrinjavanja otpada za domaćinstvo i gospodarstvo na području Grada Koprivnice navedena sredstva rasporedio u proračun za 2024. godinu te godine projekcije sukladno otplatnom planu Ugovora o financijskom leasingu vozila koja se financiraju iz tih sredstava. Sukladno tome, iznos dijela viška od 17.850,00 EUR se uključio u godine projekcije (2025. godinu) Također, iznos od 57.395,00 EUR raspoređuje se u godine projekcije (2025. i 2026. godinu), a odnosi se na iznos dobivenih sredstava sufinanciranja izgradnje DV u Starigradu kojim se podmiruju izdaci za otplatu kredita za tu investiciju.

Nastavno na iznijeto, tabelarni prikaz konsolidiranog rezultata po korisniku koji ulazi u sustav Riznice te Grada Koprivnice kao osnivača istih nalazi se u nastavku.

Tablica 133. Konsolidirani rezultat Proračuna na dan 30.06.2024. godine

|  |  |  |  |  |  |
| --- | --- | --- | --- | --- | --- |
| **Naziv** | **Preneseni rezultat 31.12.2023. god.** | **Prihodi 06/2024.** | **Rashodi 06/2024.** | **Rezultat 06/2024.** | **IZVRŠENJE PRORAČUNA 30.06.2024.** |
| Grad Koprivnica | ***2.215.739,30*** | 15.294.770,44 | 15.124.446,80 | 170.323,64 | ***2.386.062,94*** |
| Dječji vrtić Tratinčica | ***-14.632,01*** | 1.981.080,10 | 1.952.260,14 | 28.819,96 | ***14.187,95*** |
| OŠ ”Antun Nemčić Gostovinski” Koprivnica | ***-31.017,57*** | 1.366.286,89 | 1.361.863,39 | 4.423,50 | ***-26.594,07*** |
| OŠ ”Braća Radić” Koprivnica | ***-45.011,44*** | 1.580.267,16 | 1.581.250,01 | -982,85 | ***-45.994,29*** |
| OŠ “Đuro Ester” Koprivnica | ***-17.591,64*** | 857.956,83 | 874.184,95 | -16.228,12 | ***-33.819,76*** |
| OŠ "Podolice" | ***46.981,36*** | 1.028.959,01 | 1.047.915,02 | -18.956,01 | ***28.025,35*** |
| COOR Podravsko sunce Koprivnica | ***-20.562,14*** | 934.777,51 | 938.223,88 | -3.446,37 | ***-24.008,51*** |
| Umjetnička škola Fortunat Pintarić Koprivnica | ***326.553,81*** | 603.118,96 | 603.406,98 | -288,02 | ***326.265,79*** |
| Muzej Grada Koprivnice | ***-13.404,80*** | 260.195,96 | 221.460,49 | 38.735,47 | ***25.330,67*** |
| Knjižnica i čitaonica „Fran Galović“ Koprivnica | ***174.863,08*** | 565.230,74 | 662.807,51 | -97.576,77 | ***77.286,31*** |
| Pučko otvoreno učilište Koprivnica | ***49.885,66*** | 331.907,08 | 331.178,68 | 728,40 | ***50.614,06*** |
| Javna vatrogasna postrojba Grada Koprivnice | ***-9.929,24*** | 1.332.055,69 | 1.177.935,55 | 154.120,14 | ***144.190,90*** |
| Agencija za poticanu stanogradnju Grada Koprivnice | ***244.800,59*** | 29.737,44 | 35.539,57 | -5.802,13 | ***238.998,46*** |
|  | **2.906.674,96** |  |  | **253.870,84** | **3.160.545,80** |

# Dodaci

## Popis tablica

[Tablica 1. Struktura konsolidiranih prihoda i primitaka Grada Koprivnice i 12 proračunskih korisnika 2](#_Toc174701572)

[Tablica 2. Ostvarene pomoći po korisnicima 3](#_Toc174701573)

[Tablica 3. Ostvarenje prihoda od imovine po korisnicima 5](#_Toc174701574)

[Tablica 4. Ostvarenje prihoda od upravnih i administrativnih pristojbi, pristojbi po posebnim propisima i naknada po korisnicima 5](#_Toc174701575)

[Tablica 5. Ostvarenje prihoda od prodaje proizvoda i robe te pruženih usluga, prihodi od donacija te povrati po protestiranim jamstvima po korisnicima 6](#_Toc174701576)

[Tablica 6. Ostvarenje prihoda od kazni, upravnih mjere i ostali prihodi po korisnicima 6](#_Toc174701577)

[Tablica 7. Prihodi od prodaje nefinancijske imovine po korisnicima 7](#_Toc174701578)

[Tablica 8. Struktura konsolidiranih rashoda i izdataka Grada Koprivnice i 12 proračunskih korisnika 7](#_Toc174701579)

[Tablica 9. Rashodi za zaposlene po korisnicima 8](#_Toc174701580)

[Tablica 10. Materijalni rashodi po korisnicima 8](#_Toc174701581)

[Tablica 11. Subvencije prema aktivnosti u proračunu 11](#_Toc174701582)

[Tablica 12. Rashodi za nabavu nefinancijske imovine po korisnicima i aktivnostima 12](#_Toc174701583)

[Tablica 13. Konsolidirani rezultat Proračuna na dan 30.06.2024. godine 14](#_Toc174701584)